Politika privatnosti - Divna® Voda\nUvod, koji treba obavezno pročitati\nMolimo Vas da pročitate Politiku privatnosti koju navodimo u nastavku ove strane, da biste razumeli kako koristimo i štitimo informacije koje nam pružate i kako ih možemo koristiti i štititi u budućnosti. Registracijom za bilo koju uslugu na sajtu Spring Up Alijanse, www.divnavoda.rs, pristajete na pružanje, upotrebu i prenošenje informacija o Vama pod uslovima ove politike. Ukoliko ne želite da o Vama prikupljamo navedene vrste podataka, ili se ne slažete s nekim drugim delom ove izjave molimo Vas nemojte koristiti internet stranu Spring Up Alijanse.\nPolitika privatnosti, mi brinemo o podacima o ličnosti\nNaš sajt www.divnavoda.rs poštuje Vašu privatnost i posvećen je zaštiti podataka o ličnosti koje nam dostavljate. Važno je da znate s kakvom se pažnjom ophodimo sa informacijama o Vama koje nam dostavljate korišćenjem ovog sajta, te želimo da Vas upoznamo sa sledećim principima kojima je uređena naša Politika privatnosti.\nPrikupljanje, držanje, obrada i korišćenje podataka o ličnosti vrše se u skladu sa Zakonom o zaštiti podataka o ličnosti (“Službeni glasnik RS”, br.87/18). Preduzete su sve potrebne mere zaštite podataka, u skladu sa Zakonom i utvrđenim standardima i postupcima, a koje su potrebne da bi se podaci zaštitili od gubitka, uništenja, nedopuštenog pristupa, promene, objavljivanja ili svake druge zloupotrebe.\nPrikupljene informacije se ne daju na uvid, niti se razmenjuju s drugim organizacijama osim onim koje se bave pripremom i uređivanjem sajta, osim u slučajevima predviđenim zakonom. Podaci se neće koristiti u svrhe koje nisu u skladu sa zakonom niti na bilo koji drugi način koji bi mogao da bude štetan po Vas uključujući i narušavanje Vaše privatnosti.\nZašto prikupljamo informacije\nIsključivo zbog Vašeg ostvarivanja prava, kao što je na primer pružanje određenih informacija koje zatražite ili zbog korišćenja naše usluge, odnosno njene isporuke, moramo tražiti lične informacije o Vama. Ovo činimo putem upotrebe onlajn formulara i svaki put kada nam pošaljete svoje detalje e-mailom. Informacije koje dobijemo od Vas mogu uključivati pre svega podatke o Vašem imenu i prezimenu, adresi, brojevima telefona, faksa ili imejl adresi. Od Vas nećemo tražiti dodatne informacije koje nisu neophodne ili nema opravdanog razloga da ih date da biste dobili uslugu koju ste zatražili. Takođe, vaši e-mailovi i pitanja koja nam šaljete takođe mogu sadržati informacije o Vama. Kada posetite naš sajt možete nam ostaviti neke podatke i informacije a da niste svesni toga. Na primer, u cilju poboljšavanja i prilagođavanja internet prezentacije vašim potrebama, sakupljamo od Vas podatke koji nisu lične prirode, npr. podatke o vrsti programa za pretraživanje, operativnom sistemu i stranicama koje ste posetili. Koristimo dokumente „cookies“ i druge Internet tehnologije za održavanje naše prezentacije na internetu i programe u vezi sa elektronskom poštom. Važno je da istaknemo da ne koristimo ove tehnologije da bismo sakupljali ili cuvali Vaše lične podatke.\nInformacije o nazivu domena koje dobijemo, kada posetite naš sajt, ne koriste se kako bismo Vas lično identifikovali. Na osnovu te i drugih informacija samo merimo broj poseta našem sajtu, prosečno vreme provedeno na njemu, kao I pregledane stranice, kako bismo izmerili frekvenciju upotrebe našeg sajta i unapredili njegov sadržaj.\nSmatramo da ste nas, ukoliko ste nam sami poslali svoje licne podatke, a imajući u vidu Uvod, koji ste trebali obavezno da pročitate, ovlastili da te podatke obradimo kako bi ih Spring Up Alijansa upotrebljavala za poboljšanje usluga, na primer: slanjem informacija o novim uslugama, ili slanjem ponuda. U svakom slučaju, ukoliko tražimo druge lične informacije, kao što su vaše ime i e-mail adresa, tražićemo Vaš pristanak (npr. upotrebom onlajn formulara ili putem imejla), te Vas obavestiti o procesu prikupljanja informacija i obavestiti o tome kako ćemo ih upotrebiti. Informacije koje nam Vi date ili do kojih dođemo putem ovog sajta, koristićemo isključivo za odgovaranje na Vaša pitanja ili odgovore koje ste zatražili u vezi sa Vašim informacijama i za pružanje i personalizovanje naših usluga, te njihovu isporuku na Vašu adresu.\nBrinemo o neotkrivanju informacija\nSve informacije koje podelite sa nama, skladište se na našim serverima i njima mogu pristupati zaposeni u Spring Up Alijansi i druga povezana lica u okviru naše kompanije i mogu se koristiti za svrhe za koje ste Vi dali odobrenje.Takođe, možemo preneti objedinjene informacije o upotrebi našeg sajta trećim licima ali to neće uključivati informacije na osnovu kojih Vi možete biti identifikovani, osim u slučajevima kada to zakon nalaže, nećemo na bilo koji način učiniti dostupnim niti distribuirati informacije o Vama koje nam pružite, bez Vašeg prethodnog odobrenja.\nU Spring Up Alijansi se primenjuju stroge mere fizičke, elektronske i administrativne zaštite u cilju zaštite informacije o Vama od pristupa neovlašcenih osoba i od nezakonite obrade, slučajnog gubitka, uništenja ili oštećenja kako onlajn tako i oflajn. Rokovi čuvanja informacija o vama biće u skladu sa zakonskom obavezom ili u razumnim rokovima u slučaju da to zakon ne reguliše. Spring Up Alijansa je u obavezi da obezbedi bezbednost ličnih podataka koje obrađuje. U cilju sprečavanja neovlašcenog pristupa ili otkrivanja, održavanja tačnosti podataka i obezbedivanja odgovarajuceg korišcenja ličnih podataka, Spring Up Alijansa je usvojila odgovarajuće fizičke, elektronske i upravne procedure kako bi zaštitila i obezbedila lične podatke koje obrađuje te je slučajno otkrivanje informacija malo verovatno. U slučaju takvog neovlašćenog otkrivanja, Spring Up Alijansa će preduzeti sve korake kako bi ograničila i ispravila ovakvo otkrivanje podataka.\nMaloletni, kao posebna kategorija zaštite\nKorišćenje drugih vebsajtova\nKorišćenjem našeg sajta možete odlaziti na linkove za druge vebsajtove koji nisu pod našom kontrolom i koji ne podležu ovoj Politici zaštite privatnosti. Ukoliko pristupite drugim sajtovima koristeći date linkove, operateri ovih sajtova mogu tražiti informacije od Vas koje će koristiti u skladu sa svojim politikama zaštite privatnosti, koje se mogu razlikovati od naše.\nZa sve nedoumice u vezi sa prethodno izloženim naznakama, ili bilo kakva pitanja u vezi sa našom Politikom zaštite privatnosti, molimo Vas da nas kontaktirate na e-mail adresu [email protected] ili uz pomoć kontakt podataka koji se nalaze na našem sajtu na kontakt strani.\nSvako korišćenje našeg sajta podložan je uslovima i pravilima prethodno navedenim. Sadržaj izjave o privatnosti sajta Spring Up Alijansa može promeniti u bilo koje vreme bez prethodne najave i saglasnosti korisnika. Stoga Vas molimo da periodično proveravate sadržaj ove stranice kako biste bili informisani o svim mogućim promenama. Svaka promena izjave o privatnosti sajta biće objavljena na ovoj stranici i važi od momenta njenog objavljivanja.


DOGOVOR SA VLADOM SRBIJE: Kusturica prihvatio prijedlog da snimi film o Jasenovcu - Opcija\nDOGOVOR SA VLADOM SRBIJE: Kusturica prihvatio prijedlog da snimi film o Jasenovcu\n10-04-2019 Kultura, Magazin, Pocetna\nMinistar kulture i informisanja Vladan Vukosavljević izjavio je danas da je sa rediteljem Emirom Kusturicom postigao načelan dogovor o snimanju filma o logoru u Jasenovcu i „genocidu nad srpskim narodom u Nezavisnoj državi Hrvatskoj (NDH)“.\nKusturica je izjavio da je najvažnije doći do dobrog scenarija.\n„Uspeli smo da postignemo načelan dogovor da se on pozabavi tom temom, da sa saradnicima koje sam izabere pokuša da napravi scenario, da taj scenario zajedno pogledamo i da u godinama koje su ispred nas 2020, 2021. godine, uz uzajamne napore, pokušamo da ‘porodimo’ još jedan značajan projekat u oblasti filma koji se tiče ove teme“, rekao je Vukosavljević. On je, na konferenciji za novinare, ocenio da je „tema genocid u NDH rizik za svakog autora“.\n„Reč je o velikoj neispričanoj temi, o bolnoj temi, velikoj i zjapećoj rani na temu našeg naroda i našeg istorijskog pamćenja“, rekao je Vukosavljević. On je dodao da je u SFRJ u samo jednom filmu – „Kozari“ Veljka Bulajića, prikazan deo tih užasa. „Izuzimajući to, jugoslovenska – a kasnije i srpska kinematografija – nije snimila nijedan film o genocidu nad srpskim narodom u NDH“, rekao je Vukosavljević.\nOn je naveo da su na samu vest da bi mogao da bude snimljen ovaj film „počeli da stižu negativni signali, kao da nekome nije stalo da se u Srbiji snima više filmova i o genocidu u NDH“, ali nije precizirao od koga.\nOn je rekao da je „nedavno na konkursu Filmskog centra Srbije finansijski pomognut scenario Predraga Antonijevića“ za film „Dara“ koji obrađuje ovu temu. Kusturica je rekao da je ideja da se napravi priča o jednoj ženi koja je spasila oko 15.000 srpske, jevrejske i romske dece.\n„Film o Jasenovcu treba da pokaže kako smo tamo stradali“, rekao je Kusturica.\nOn je naglasio nameru da naprave „film koji treba da izađe iz sfere našeg pristanka da toga nije bilo“. „Trebalo bi da proizvodimo tri takva filma godišnje da bi stigli ono što smo 1944. i 1945. godine izgubili činjenicom da su srpski partizani ušli u taj logor, pokupili papire i pokrili tu istinu, i u narednih 50 godina proizveli pristanak po kome toga nije ni bilo“, rekao je Kusturica.\nKusturica je rekao da je najvažnije da se dođe do dobrog scenarija.\n„Kad čovek ima dobar tekst u ruci onda su velike šanse da film bude valjan.Ova faza ne podrazumeva nikakve ideje o koprodukciji, nego jednostavno da se napravi dobar tekst i da na osnovu dobrog teksta krenemo u tu avanturu jednog dana nakon što ja završim film o genocidu u Južnom Sudanu“, istakao je Kusturica. Kusturica je rekao da će sigurno autor scenarija biti on sa nekim s kim je već radio i dodao da je njegova ideja da se prvo napravi sinopsis.\nNa pitanje novinara da li je žena o kojoj se govori Dijana Budisavljević, Vukosavljević je odgovorio da „ona može da bude fizička osoba imenom i prezimenom, ali da može da bude i inspiracija“.


Nije sve Tako crno: Srbija na svetskoj listi sreće ispred Mađarske, Hrvatske, Crne Gore i BiH\nFoto: Shutterstock Tako su se iza Srbije našle Mađarska (na 75. mestu) Hrvatska (77), Crna Gora (83), Grčka (87), Bosna i Hercegovina (90), Makedonija (92), Bugarska (105) i Albanija (109). Kosovo je u tom izveštaju posebno obrađeno i smešteno na 78. mesto.\nFoto: Shutterstock Bruto domaći proizvod po glavi stanovnika jedan je od ključnih kriterijuma za sreću, ali tu su, između ostalog, i velikodušnost, očekivani životni vek, društvena podrška, sloboda da se prave životni izbori i percepcija korupcije, kažu autori izveštaja.\nNorveška najsrećnija zemlja na svetu, Srbija na 73. mestu\nNorveška najsrećnija zemlja, Srbija na 73. mestu\nNorveška najsrećnija zemlja na svetu, a gde je Srbija?\nU ovim zemljama su ljudi najsrećniji: Norvežani prvi na listi, pogledajte gde je Srbija\nNorveška najsrećnija zemlja na svetu, Srbija na sredini\nB92 (46) N1 Info (20) RTS (6) Kurir (4) Kurir (2)\nŠvajcarska Kolumbija Holandija Crna Gora Slovenija Norveška Rumunija Hrvatska Njujork Finska Danska


Bosna zabilježila drugu pobjedu u sezoni – RK Bosna Visoko\nRukometni klub Bosna Centrotrans Visoko ostvario je drugu pobjedu u Premijer ligi Bosne i Hercegovine ove sezone, savladavši imenjake iz Sarajeva rezultatom 34:20. Utakmicu u Visokom bolje su otvorili gosti iz Sarajeva koji su u jednom trenutku poveli sa 3 gola razlike, no naši momci uz podršku sa tribina odgovorili su dobrom odbranom i boljom igrom u napadu pa se na odmor otišlo sa zasluženom prednošću našeg tima 14:10.\nU drugom poluvremenu, RK Bosna Centrotrans Visoko nastavio je sa dobrom igrom u odbrani, a publika je počašćena sa nekolicinom izvrsnih poteza i akcija, što je nagrađeno sa gromoglasnom podrškom i pjesmom sa tribina.\nU našem timu najviše golova postigao je Harmandić – 8, Memić je postigao 6, dok su Travančić, Burić i Čabaravdić postigli po 5 golova.\nPrije početka utakmice, predsjednik UO RK Bosna Centrotrans Visoko, Adnan Delić, uručio je plaketu za doprinos razvoja rukometa u Visokom Adnanu Zečeviću.\nNakon reprezentativne pauze tokom naredne sedmice, tokom koje će naš klub predstavljati kapiten Adnan Harmandić, Premijer liga Bosne i Hercegovine nastavlja se susretima 6. kola u subotu, 4. novembra, a naša ekipa putuje u Goražde, gdje traži prve bodove sa gostujućeg terena u ovoj sezoni.


AMFILOHIJE: NATO je na Kosovu nastavio politiku Hitlera\nAMFILOHIJE: NATO je na Kosovu nastavio politiku Hitlera\nMitropolit crnogorsko-primorski Amfilohije izjavio je danas da je NATO 1999. godine bombardovanjem “počinio genocid u ime odbrane od genocida” i da se na Kosovu nastavlja nacističko-fašistička politika Hitlera i Musolinija gaženja ljudskog, međunarodnog, Božijeg i istorijskog prava.\n“Vrše pritisak i uspevaju da ubede čak i one koji su bombardovani i kojima je oteta zemlja, čije su svetinje i mostovi porušeni, da je sve to o-kej, kako kažu braća Amerikanci, i da je to divna osnova da Srbija pristupi NATO i uđe u EU, čiji je nosilac ideologije NATO, dok u ulici Kneza Miloša stoje krvava svedočanstva ‘blagodati’ tog i takvog NATO i takve Evrope”, rekao je Amfilohije.\nAmfilohije je na konferenciji za novinare u Medija centru na kojoj je predstavljen ruski prevod njegove knjige “Ljetopis novog kosovskog raspeća” rekao da je generalnom sekretaru NATO Andersu Fogu Rasmusenu rekao da bombardovanje 1999. godine nije bilo sprečavanje genocida, nego nastavak genocida koji je počeo pre 600 godina.\nMitropolit je rekao da je na Kosovu porušeno 150 hramova i hiljade domova, bespovratno prognano 350.000 ljudi koji su na Kosovu živeli vekovima, a da se pod upravom Kfora dogodio još jedan pogrom 2004. godine.\nAmfilohije je ocenio da je NATO bombardovanje Srbije i Crne Gore bilo početak agresije na države Evrope i Azije, i pomenuo američke intervencije i građanske ratove u Iraku, Avganistanu, Egiptu, Siriji, Libiji i Ukrajini.\n“NATO se širio i stvarao obruč oko Rusije, uključivanjem u taj savez i EU država bivšeg istočnog bloka i taj proces se nastavlja.\nOgroman je pritisak i na Crnu Goru da su u NATO sreća i spas, do te mere da je i premijer (Milo Đukanović) prvi put u istoriji uveo sankcije Rusiji, a neko kaže da se one sastoje u tome da Crnogorci više neće guslati Rusima, pošto su poznati kao dobri guslari”, rekao je Amfilohije.\nDodao je da se “iza svega što se događalo”, i preko baze Bondstil na Kosovu, vidi priprema za događaje u Ukrajini.\n“Spaljivanje 40 ljudi u Odesi je direktan nastavak nacifašističkog ognja zapaljenog 1943. godine i direktno se nastavlja preko banderovaca, fašista, iz vremena Hitlera, u Odesi i Ukrajini.\nZbivanja oko Rusije nisu ništa drugo nego povampireni nacifašizam iz vremena Hitlera i Musolinija”, rekao je Amfilohije.\nAmfilohijeva knjiga dnevničkih zapisa “Ljetopis kosovskog raspeća” ranije je prevedena na engleski jezik, a ruski prevod objavljen je u izdanju Svetigore, a predgovor su pisali bivši ambasador Rusije u Srbiji Aleksandar Konuzin i ruska istoričarka Jelena Guskova.


25. Mar 2001 17:15 (GMT+01:00)\nPredsednik SRJ istakao na Glavnom odboru svoje stranke\nDSS mora da bude spremna za izbore\nGorući problem novih vlasti razmah albanskog terorizma\nBEOGRAD (Beta) - Predsednik SRJ i lider Demokratske stranke Srbije Vojislav Koštunica rekao je u nedelju da se njegova partija mora spremati za predstojeće izbore - savezne, ukoliko opstane SRJ, ili republičke, ako jugoslovenska federacija prestane da postoji.\nKoštunica je, na sednici Glavnog odbora DSS, rekao da je vladajuća koalicija DOS "oročila" svoj mandat na nivou federacije, dodavši da će, ukoliko SRJ nastavi da postoji, biti potrebno promeniti postojeći jugoslovenski ustav.\n"Ukoliko savezna država ne opstane, onda su izbori 23. decembra bili izbori samo za Srbiju kao federalnu jedinicu unutar jedne zajedničke države, koje jednog dana možda neće biti".\nStakića nije trebalo izručiti\nKoštunica je rekao i da je hapšenje i izručenje bivšeg gradonačelnika Prijedora Milomira Stakića u Hag "izuzetak koji nije smeo da se napravi". Koštunica je rekao da saradnja sa Hagom mora biti zakonski regulisana i ocenio da se u slučaju Stakića "nije vodilo dovoljno računa" o pravnim okvirima.\n"Objašnjenje je, tobož, da je nedržavljanin, čak se govorilo i o strancu. Međutim, zakon o saradnji sa Haškim sudom predstavlja jednu celovitu materiju koja treba da obuhvati saradnju kada je reč o našim državljanima i onim koji nisu naši državljani. Ovaj izuzetak nije smeo da se napravi", naglasio je Koštunica.\n"U tom slučaju će nam biti potrebni izbori za Skupštinu Srbije, izbori na kojima bi se poneli preko potrebnim poslom da Ustav iz 1990. godine zamenimo ustavom koji je po meri svih građana, svih delova, svih regiona u državi. Bilo kako bilo, mi na te izbore moramo misliti", naglasio je Koštunica.\nOn je ocenio da je ta stranka, zbog odlaska velikog broja članova u državnu upravu, u proteklom periodu pomalo bila "prepuštena sama sebi".\nLider DSS je rekao da se zbog predstojećih izbora mora formirati jaka stranačka organizacija, sastavljena od ljudi koji će brinuti isključivo o partiji. Prema njegovim rečima, takva infrastruktura biće formirana na predstojećoj Skupštini DSS.\nOn je, govoreći o učinku novih vlasti, kazao da je stanje zatečeno u zemlji mnogo lošije od očekivanog, kao i da su se DSS i DOS susrele sa brojnim problemima.\nKoštunica je ocenio da je učinjeno mnogo "u datim uslovima", pri čemu se pazilo da reforme ne idu na štetu "socijalno već iznurenog stanovništva".\nPrema njegovim rečima, mnogima je u zemlji i svetu više odgovarao režim Slobodana Miloševića od demokratskih snaga.\nKao gorući problem novih vlasti, lider DSS je naveo "razmah albanskog terorizma" na jugu Srbije, Kosovu i celom regionu. Dodao je da je reč o terorizmu koji je teško staviti pod kontrolu, kao i o "vrlo ekspanzivnom nacionalizmu jedne mlade nacije".\nKoštunica je kazao da će nove vlasti insistirati na što većem prisustvu jugoslovenskih organa vlasti na Kosovu. Rekao je da kosovski Srbi, pored teškog bezbednosnog stanja na Kosovu, protestuju i zbog nedovoljnog prisustva jugoslovenske države na tom području.\nGovoreći o statusu Vojvodine, jugoslovenski predsednik je naveo da se to pitanje mora rešiti ustavnim promenama, ali isključivo u okviru Srbije.\nPredsednik SRJ je kazao da se u trenutku pobede DOS-a u jugoslovenskim zatvorima nalazilo 788 Albanaca, a da je zatvoreno ostalo 370 osoba. Naveo je da je revizija procesa protiv Albanaca u toku i da će biti ponovljena suđenja svima za koje se utvrdi da su oštećeni tokom prethodnih procesa.\nKoštunica je kazao da iz zatvora, međutim, neće biti oslobođene osobe koje su učestvovale u terorističkim akcijama.\nOn je ocenio da je SRJ, ali i američka administracija, pod pritiskom "militantnih imućnih nevladinih organizacija" i kao primer naveo "Međunarodnu kriznu grupu". Optužio je takve organizacije da žele da "pišu istoriju ili je prekrajaju za novac".\nOštra reči Podgorici\nPredsednik DSS je oštro kritikovao i crnogorske vlasti: "Pre 24. septembra niko u Crnoj Gori nije dovodio u pitanje opstanak zajedničke države...\nOna je dovedena u pitanje onog trenutka kada je Milošević poražen na izborima". Koštunica je podsetio da je stav vlasti SRJ o tim pitanjima istovetan sa stavom EU i SAD. Dodao je da je odgovor DOS-a na zahteve vlasti Crne Gore platforma o "minimalnoj, ali funkcionalnoj federaciji".\nLider DSS je odbio mogućnost da se rasprava o opstanku zajedničke države Srbije i Crne Gore odloži na određeno vreme, dodavši da bi takvo rešenje bilo pogubno po status i privredu obe republike.


Akt o bezbednosti IKT sistema u Forma Ideale | Mobes\nSvaka kompanija i sistem, koji obavljaju delatnosti od opšteg interesa i čiji prekid poslovanja bi prouzrokovao znatne posledice na funkcionisanje državne ekonomije, bezbednosti građana, zdravlja i života ljudi, je u obavezi da uvede akt o bezbednosti IKT sistema.\nS obzirom da su hakerski napadi danas postali sve učestalija pojava a kako posledice ovih napada mogu biti enormne, donošenjem akta o bezbednosti IKT sistema rizik od ovakvih zloupotreba se znatno smanjuje.\nZakonom o informacionoj bezbednosti iz 2016. godine postalo je obavezno za sva pravna lica koja koriste informaciono-komunikacione stisteme da poseduju ovaj akt, kako bi bezbednije rukovali datim sistemima i zaštitili svoje korisnike.\nForma Ideale kao društveno odgovorna kompanija koja u prvi plan stavlja svoje kupce i saradnike, uz pomoć naših konsultanata uskladila je svoj sistem sa zahtevima Zakona o informacionoj bezbednosti i na taj način obezbedila prevenciju svog sistema od mogućih incidenata.\nOvim putem želimo da pozovemo i ostale kompanije da prateći primer kompanije Forma Idele uspostave sistem mera zaštite bezbednosti svojih informacionih sistema i unaprede svoje sisteme.


Edita Đapo pozvala poslodavce da ne otpuštaju radnike – Haber.ba\nPozivam sve poslodavce da ne otpuštaju svoje radnike jer Vlada FBiH će pronaći modalitete da im isplati naknade.\n“Stabilizacijski fond je privremenog karaktera i riječ je o posebnoj budžetskoj stavci. Cilj stabilizacijskog fonda je da bude na pomoći kantonalnim službama za zapošljavanje i da plati sve doprinose svim uposlenicima i zbog toga pozivam sve poslodavce da ne otpuštaju svoje radnike jer Vlada FBiH će pronaći modalitete da im isplati naknade“, rekla je Đapo.\n“Želimo također pronaći način da se pomogne svakom privredniku da se odgode uplate akontacija poreza na dobit da bi se omogućila likvidnost privrede. Vlada FBiH već ima 80 miliona KM i ako bismo još iz rebalansa budžeta dodali 20 miliona KM to bi onda bilo 100 miliona KM ukupno i sigurno bi osigurali garantni potencijal od 500 miliona KM“, rekla je Đapo.\nTeme:Edita Đapo, FBiH, izdvojeno, koronavirus, poslodavci, radnici


NIKOLIĆ: Srbija nikada neće potpisati međudržavni sporazum sa Kosovom\nNIKOLIĆ: Srbija nikada neće potpisati međudržavni sporazum sa Kosovom\nSrbija nikada neće potpisati međudržavni sporazum sa Kosovom, poručio je danas predsednik Srbije Tomislav Nikolić u razgovoru sa ambasadorima akreditovanim pri OEBS, saznaje Fonet u državnim izvorima.\nPrema istim izvorima, Nikolić je to rekao u delu sastanka zatvorenom za javnost, odgovarajući na pitanje nemačkog ambasadora pri OEBS Rudigera Ludekinga kako vidi dalju implementaciju Briselskog sporazuma i buduće odnose Srbije i Kosova.\n“Mi uređujemo odnose na Kosovu i Metohiji u skladu sa briselskim sporazumom. Sada je dogovoren deo koji se odnosi na energetiku i telekomunikacije, ali mi nikada nećemo potpisati međudržavni sporazum sa Kosovom”, napomenuo je\nOn je podsetio da je Srbija jedan od osnivača Ujedinjenih nacija i stara se za poštovanje međunarodnog prava i principa koji važe za sve članice i upozorio da nepoštovanje principa vodi u anarhiju. Srbija ne žuri sa datumom za otpočinjanje pregovora sa EU, već nastoji da uredi državu u skladu sa evropskim standardima, objasnio je Nikolić, tako da se neće desiti da potpiše nešto što je na štetu njenih interesa u poslednjem trenutku.\nOn se osvrnuo i na situaciju u medijima, ukazujući da određene političke opcije i dalje imaju ključni uticaj na uređivačku politiku pojedinih medija.\n“Ja nikada neću uticati na novinare da pišu pozitivne tekstove o meni, i često sam predmet neosnovanih kritika, za razliku od pojedinih mojih kolega političara”, konstatovao je Nikolić.\nOn je pozvao ambasadore OEBS da obrate pažnju na predstojeće izbore na Kosovu i Metohiji i naglasio da ta organizacija uživa veliko poverenje građana Srbije.


Tony Cetinski nije kriv za smrt pješaka - Bportal.ba - Najvažnije vijesti iz BiH\nPjevač i muzičar iz Rovinja Tony Cetinski nepravosnažno je u utorak oslobođen na pazinskom Općinskom sudu zbog saobraćajne nesreće koja se dogodila 3. novembra 2017. u Pustoj ulici u Rovinju, kada je pregazio pješaka koji je ležao na kolniku.\nOptužnica pulskoga državnog odvjetništva teretila je Cetinskog da je 3. novembra 2017. iz nehaja izazvao saobraćajnu nesreću koja je za posljedicu imala smrt 62-godišnjeg Ibrahima Kevljanina, piše Hina.\nNaime, muškarac je u teškome pijanom stanju od 3,46 promila na leđima ležao na kolniku Puste ulice kada je Cetinski vozeći mercedes prešao preko njega. U optužnici je navedeno da je za upravljačem sjedio u zavaljenom položaju, što je Cetinski u iznošenju odbrane pobio i izjavio da mu je pozicija sjedala ista otkako vozi taj automobil.\nOdvjetništvo se osvrnulo i na njegovu dosadašnju prekršajnu osuđivanost, to jest da je u nekoliko godina imao dva saobraćajna prekršaja, a Cetinski je rekao je da na godinu vozeći prijeđe oko 100 hiljada kilometara, što i nije tako strašno uzimajući u obzir koliko vremena provodi u automobilu.\nSuđenje u ovom slučaju počelo je 22. maja, a prošle sedmice je zaključeno završnim riječima.\nOznačeno: saobraćajna nesreća, toni cetinski


Vesić je ovom prilikom istakao da će se izgradnjom ove saobraćajnice stvoriti uslovi za početak funkcionisanja privredne i „slobodne zone” na ovoj lokaciji, a istovremeno omogućiće se i pristup crpnoj stanici i budućem postrojenju za prečišćavanje otpadnih voda „Krnjača”.\nZamenik gradonačelnika je precizirao da su u radove uložena 154 miliona dinara, te da će ova ulica verovatno vrlo skoro dobiti nov naziv.\nVesić obišao izgradnju nove saobraćajnice\n– Ova ulica pokazuje kako se sistemski rešava problem kanalizacije na levoj obali Dunava. Istovremeno, kao veza za novu privrednu zonu, ulica će biti značajna i za otvaranje fabrika i novih radnih mesta – rekao je zamenik gradonačelnika.\nOn je podsetio da je ranije ovde izgrađena kanalizaciona crpna stanica „Krnjača1”, sa vezom na kolektor na Pančevačkom putu gde bi, takođe, moglo da se očekuju radovi kako bi i taj kolektor bio spreman da postane deo sistema. U toku je i druga faza izgradnje kanalizacije u naselju „Braće Marić”. Vesić je napomenuo da i na Zrenjaninskom putu postoji oko 900 metara kolektora, dok je plan da ukupna dužina kolektora bude oko sedam kilometara.\nVesić obećao kanalizaciju do kraja 2021.\n– Pored toga, očekuje se izgradnja crpne stanice „Krnjača 2”, a nedaleko odavde nalaziće se i fabrika za preradu otpadnih voda koja će primiti sve fekalne vode iz buduće kanalizacije na levoj obali Dunava. Na taj način će prerađena voda odlaziti u Dunav i neće zagađivati reku – naglasio je Vesić, ističući da se i sa druge strane pravi fabrika za preradu otpadnih voda „Veliko selo”.\nOn je dodao da Grad Beograd intenzivno radi na realizaciji svih segmenata velikog projekta kako bi od proleća, kada izgradnja kanalizacije bude krenula punom parom, pa u naredne dve do dve i po godine građani na levoj obali Dunava konačno imali kanalizaciju. Zbog svega toga, grad je ostvario saradnju sa EIB radi obezbeđivanja kreditnih sredstava za dalji razvoj sistema kanalizacije na ovom području.\nZamenik gradonačelnika je podsetio da je Vlada Republike Srbije izdvojila skoro 2,5 miliona evra za čišćenje kanala na levoj obali Dunava, a za taj posao određene su „Srbijavode”.\n– Od 1. avgusta počinje priprema za čišćenje kanala, a planirano je da se očisti 179 kilometara kanala u ovom delu grada. Prioritet su kanali koji se nalaze u naseljenim mestima i taj posao bi trebalo da bude završen do kraja godine – rekao je Vesić i dodao da će na tom poslu raditi zajedno „Srbijavode”, Opština Palilula, uz kontrolu gradske građevinske inspekcije.\nVesić: U februaru ili martu početak izgradnje kanalizacije na levoj obali Dunava\nKANALIZACIJA NA LEVOJ OBALI DUNAVA Pomoć EIB za projekat težak 80 miliona evra, PRVI RADOVI OD MARTA 2020.


"Utakmica protiv Albe je prilika da igramo na visokom nivou"\n08.01.2019 · 13:57\nCrno-beli u sredu, 9. januara od 20 časova dočekuju tim iz Berlina u hali "Aleksandar Nikolić".\nKošarkaši Partizana NIS, u sredu nastavljaju takmičenje u 7Days Evrokupu. U okviru 2. kola Top 16 faze, u Beograd stiže berlinska Alba, koja je u prvom kolu savladala Monako. Utakmica je na programu od 20 časova, a ulazi u halu "Aleksandar Nikolić", biće otvoreni 90 minuta pre početka meča.\nOkupljenim predstavnicima medija na današnjem treningu, šef stručnog štaba crno-belih, Andrea Trinkijeri je rekao:\n"Alba je jedna od najbojih sportskih organizacija u Evropi, imaju trenera koji je osvojio sve, ima veliko iskustvo. Ja obožavam ovakve utakmice, to je uvek prilika da ekipa igra na visokom nivou. Oni su iskusni, jako dobro igraju košarku, prava košarkaška škola. Možda su najbolja ekipa koja se kreće bez lopte u Evropi. Trebaće nam ogromna koncentracija i već znam da ćemo već primiti neke koševe, jer su oni to u stanju da rade i sa iskusnijim ekipama od Partizana. Sigurno je veliki izazov za nas, želimo da odigramo čvrstu utakmicu. Posle subote, mi smo 'preživeli', mi smo dobili utakmicu koju je trebalo da izgubimo, nadoknadili smo sedam poena za minut i 40, i to je veliki podstrek koji će da pomogne ekipi da se bolje oseća i da bolje trenira", istakao je Trinkijeri.\nZamenik kapitena Partizana NIS, Vanja Marinković, na sutrašnjem meču će proslaviti svoj 22. rođendan. Pred utakmicu sa Albom, Vanja poručuje:\n"Znamo da igraju atipično, sličnije španskim ekipama i da je potrebno da im na tu igru odgovorimo dobrim trčanjem. Takođe, veoma je važno da tokom utakmice ne padamo. Nakon Mornara smo imali dan pauze, i od juče se pripremamo za ovu važnu utakmicu i verujem da ćemo je dočekati spremni", rekao je Marinković.\n(Foto: Dušan Sandić / KK Partizan NIS)


sava centar sednica 20201229 tanjug predrag mitic beograd Di021248252 preview\n– Imajući na umu zalaganje zaposlenih zdravstvenih radnika u ustanovama socijalne zaštite u sprečavanju pojave, širenja i u suzbijanju zarazne bolesti kovid-19, izazvane virusom SARSCoV-2, doneli smo zaključak kojim se omogućava da i zaposleni zdravstveni radnici u ustanovama socijalne zaštite, čiji je osnivač Grad Beograd, dobiju novčanu pomoć u iznosu od 10.000 dinara. Svesni smo značaja koje ustanove socijalne zaštite imaju u našem društvu, zato će se i nastaviti sa ulaganjima u sistem socijalne zaštite, najpre poboljšavanjem uslova rada, samih objekata, ali i materijalnog položaja zaposlenih. Ovo je jedan od načina da im zahvalimo za sve ono što rade jer bez njih ovaj sistem ne bi bio moguć – izjavio je za Beoinfo zamenik gradonačelnika Goran Vesić.\nNapominjemo da je Zaključkom Vlade Republike Srbije preporučeno svim jedinicama lokalne samouprave na teritoriji Republike Srbije da obezbede isplatu jednokratne novčane pomoći u visini od 10.000 dinara po zdravstvenom radniku u ustanovama socijalne zaštite za smeštaj korisnika, čiji je osnivač jedinica lokalne samouprave. S tim u vezi, Grad Beograd je odmah doneo odgovarajuće akte kako bi se ova pomoć omogućila zaposlenima, navodi se u saopštenju Sekretarijata za informisanje.\n– U ovo vreme izazova, kada se Beograd suočava sa pandemijom, zaposleni su pokretači socijalne zaštite u Beogradu. Oni svakodnevno brinu o ljudima, pomažu im, a na prvom mestu im je zdravlje korisnika, pogotovo kad je reč o zdravstvenim radnicima iz naših ustanova. Novac će dobiti 45 zdravstvenih radnika u ustanovama socijalne zaštite za smeštaj korisnika. Jednokratna pomoć koju će dobiti ne može im nadoknaditi sav trud, ljubav i požrtvovanje koje ovaj posao zahteva, ali Grad Beograd je tu za njih i trudićemo se da položaj radnika i nadoknada za sve budu znatno bolji – rekla je tim povodom gradska sekretarka za socijalnu zaštitu Nataša Stanisavljević.\nNovčana pomoć Socijalna zaštita


Vrtići na levoj obali Dunava bezbedni za decu - Beograd - Dnevni list Danas\nPočetna » Beograd » Vrtići na levoj obali Dunava bezbedni za decu\nVrtići na levoj obali Dunava u naseljima u kojima su se proteklih dana građani borili sa posledicama obilnih padavina, bezbedni su za decu i šteta koju procenjujemo na oko milion dinara polako se sanira, izjavio je gradski sekretar za obrazovanje i dečju zaštitu Slavko Gak.\n0Piše: Beoinfo 04. jula 2019. 12.25\nOn je rekao da će neko vreme biti zatvoren samo vrtić „Lastavica” gde će sanacija dvorišta biti duža zbog neophodnih ispitivanja i zamene zemljišta, te da od ponedeljka i vrtić „Mimoza” ima potvrdu Gradskog zavoda za javno zdravlje da je bezbedan za korišćenje.\n– Proteklih dana nadležne institucije obavljale su svoj deo posla, vrtići gde je ulazila voda detaljno su čišćeni, poplavljena dvorišta su isušivana, mobilijar je dezinfikovan, tako da nema bojazni od bilo kakvih daljih posledica – rekao je Gak.\nOn je istakao da je od ukupno 32 vrtića koliko ih ima predškolska ustanova „Boško Buha” na Paliluli, gotovo polovina na levoj obali Dunava, ali da je brzom reakcijom zaposlenih u predškolskoj ustanovi sprečena veća šteta na objektima.\n– Većina oštećenja je već sanirano, čekaju nas samo krupnije intervencije, ali je u ovom trenutku najbitnije da vrtići normalno funkcionišu i da su pre svega bezbedni – zaključio je Gak.\nDeca, Leva obala Dunava, Poplave, VrtićiBeograd\nVesić: Nova saobraćajnica na levoj obali Dunava važna zbog kanalizacije


O nama - Internističko-kardiološka ordinacija u Novom Sadu - Limana\nU našoj ordinaciji možete obaviti veliki broj dijagnostičkih pregleda iz oblasti interne medicine i svih njenih grana.\nPREGLED INTERNISTEO NAMA\nOrdinacija sa srcem\nMi smo internistička ordinacija koju pokreće želja da našim pacijentima pružimo brzu i kvalitetnu dijagnostiku i najviši nivo lečenja\nZAKAŽI PREGLEDNAŠ TIM\nStručni tim ordinacije u Novom Sadu\nStručni tim naših lekara specijalista, subspecijalista i medicinskog osoblja pružiće Vam preglede u skladu sa savremenom kliničkom praksom.\nViše o lekarimaKONTAKT\nNaše stručno osoblje sa višedecenijskim iskustvom pregledaće Vas na vrhunskoj opremi.\nStručno i ljubazno medicinsko osoblje sa višedecenijskim iskustvom.\nU Limani možete zakazati preglede po pristupačnim cenama.\nVeliki broj dijagnostičkih pregleda iz oblasti interne medicine i svih njenih grana.\nInformišite se o bolestima, lečenju i savetima naših lekara o očuvanju zdravlja.\nLimana poseduje četiri ordinacije opremljene najsavremenijom opremom. Ordinacija je formirana na način da pacijentima pruži najbolje moguće uslove.\nLimana poseduje najsavremeniju opremu visokih tehnoloških mogućnosti koja omogućava pacijentima brzu i pouzdanu dijagnostiku.\nImamo sopstveni informacioni sistem MEDA, izrađen po našim specifikacijama, kako bi pacijenti imali što kvalitetniju i jednostavniju uslugu, bez komplikacija. Informacioni sistem sadrži elektronski zdravstveni karton, gde i lekar i pacijent mogu nesmetano pristupati svim informacijama o pacijentu i njegovim pregledima gde god se nalazili.\nU Limani će Vas dočekati stručno i ljubazno medicinsko osoblje sa višedecenijskim iskustvom.\nStručni tim naših lekara specijalista, subspecijalista i medicinskog osoblja čekaće Vas u zakazanom terminu kako bismo Vam pružili kvalitetne preglede u skladu sa savremenom kliničkom praksom.\nNaš cilj je timski rad vrhunskih stručnjaka u svojim oblastima, kako bi pacijentima bila pružena najkvalitetnija nega. Limana sarađuje sa lekarima sa dugogodišnjim specijalističkim i subspecijalističkim iskustvom iz oblasti interne medicine i njenih grana kao što su kardiologija, pulmologija i alergologija, endokrinologija, nefrologija i imunologija, gastroenterologija, hematologija i onkologija. Svoje bogato kliničko iskustvo naši lekari stekli su radom u vodećim kliničkim centrima u Vojvodini kao što su:\nInstitut za pulmologiju Vojvodine\nNašim pacijentima uvek posvećujemo onoliko vremena koliko je potrebno da bismo im pomogli. Ovde ćete uvek Vi biti na prvom mestu jer je Vaše zdravlje važno. Saslušaćemo sve Vaše probleme i biti tu da Vam dajemo savete i sugestije. Mi smo u Vašem timu i dajemo sve od sebe da uvek vodimo!\nLimana želi da doprinese poboljšanju opšteg zdravlja u društvenoj zajednici.\nLimana će podržati aktivnosti u cilju promovisanja prevencije i ranog otkrivanja bolesti i podizanja svesti stanovništa o neophodnosti edukacije.\nLimana će se truditi da obezbedi visok kvalitet i stručnost pacijentima.\nTežićemo da se u širokoj lepezi medicinskih ustanova budemo prvi izbor pacijentu prepoznatljivi po sveobuhvatnom i savremenom pristupu dijagnostici i lečenju naših pacijenata. Kontinuirano usavršavanje i edukacija našeg osoblja, kao i uspostavljanje saradnje sa eminentnim stručnjacima i institucijama u cilju pružanja što kvalitetnije i kompletnije medicinske usluge.\nLimana će stalno raditi na unapređenju kvaliteta rada\nStručni tim lekara pratiće najsavremenije medicinske doktrine i kontinuirano usavršavati svoje znanje, u kliničkom radu oslanjaće se na smernice medicine zasnovane na dokazima, a sa ciljem da se pruži što kvalitetnija i kompletnija medicinska usluga našim pacijenatima.\nZdravstvena osiguranja koja se prihvataju u ordinaciji LIMANA\nU našoj ordinaciji možete izvršiti preglede bez potrebe plaćanja ako imate zdravstveno osiguranje UNIQA i DDOR. Nakon izvršenih pregleda mi za Vas refundiramo troškove pregleda.\nPonedeljak – Petak 8h – 20h\nSubota 08:00h – 12:00 h


PRODAJA LOKALA U SEVOJNU : Besplatni oglasi sa slikom, Besplatni mali oglasi, Besplatni Oglasi Beograd, Besplatni Oglasi Novi Sad, Besplatni Oglasi\n19. 06. 2013. 00:18 h\nProdaja lokala - hitno!\nBroj Oglasa 6837\nUzice-Srbija(Zapadni region)-Srbija Postavljen\n19. 04. 2012. 13:10 h Ističe\n13. 07. 2012. 13:10 h Status\nsnegra Početna > Sve kategorije > Poslovni prostor/lokali\nProdajem ili izdajem lokal 57m2 u Sevojnu - Uzice. Lokal ima 2 ulaza, 2 izloga, 3 mokra cvora, CG, tel.,ind.struju, drvenu galeriju visine 2m - visina donjeg dela lokala je 3m.Uknjizen je i pogodan za sve delatnosti. Mogucnost prodaje na 2 rate. Cena 35.000 E. Moze zamena za Zlatibor ili Beograd. Kontakt tel 063 107 72 27 Miroslav Besplatni oglasi sa slikom - Besplatni mali oglasi - Oglasi Beograd - Oglasi Srbija


Omikron najviše napada decu – Radio Televizija Novi Pazar\nOmikron najviše napada decu\n18/01/2022 18/01/2022 472 Viewsdeca, lečenje, novi pazar, omikron\nPrema evidenciji Dečijeg dispanzera, broj zaražene dece korona virusom povećao se u poslednjih desetak dana. U kovid ambulanti obavezno se testira svako dete koje dođe na pregled sa simptomima sličnim koronavirusu. Načelnica ove zdravstvene ustanove dr Vesna Tomović Despotović ističe da je broj pozitive dece već prešao u dvocifrenu brojku.\nUdruženje pedijatara Srbije upozorilo je da je, usled širenja omikron soja koronavirusa, izvestan veliki porast broja zaražene i hospitalizovane dece, a da su posebno osetljiva deca do četvrte godine. Broj zaražene dece povećava se i u Novom Pazaru pa načelnica Dečijeg dispanzera dr Vesna Tomović Despotović ističe da je brojka prešla u dvocifrenu. “Mi od septembra vodimo evidenciju prema kojoj smo pratili broj obolele dece, pa je do 11.januara ta brojka bila u padu, broj pozitivne dece bio je na dnevnom nivou jednocifren, dok se već od 11.janura ta brojka počela povećavati i veoma brzo prešla u dvocifrenu”, kazala je načelnica Dečijeg dispanzera dr Vesna Tomović Despotović. Juče je od 135 testova 16 bilo pozitivno a imalo je dana kada je bilo i više od 20 mališana zaraženo.\n“Ove brojke nisu realne i nisu tačne, jer veliki broj roditelja neće uopšte da dovedu decu na testiranje već lečenje uzimaju u svoje ruke i kućnim uslovima, ima roditelja koji decu vode u privatne ambulante i mi nemamo evidenciju a ima i onih koji kupuju testove u apotekama i sami testiraju decu”, ističe dr Tomović Despotović. Apelovala je na sve roditelje da to ne čine i da nikako na svoju ruku bolesnoj deci ne uključuju antibiotike jer u ovom slučaju oni samo mogu da štete i ne donose dobro dečijem organizmu.\nDoktorka je objasnila da ovaj podtip koronavirusa, omikron, napada gornje respiratorne organe, pa se najpre javi bol u grlu, kašalj koji je dosta jak, curenje iz nosa i povišena telesna temperatura. Objasnila je da se ovaj virus mnogo brzo širi i prenosi ali da na svu sreću, kod obolele dece ne stvara tešku kliničku sliku.\nDr Vesna Tomović Despotović moli roditelje da obavezno decu dovedu na pregled čim primete da imaju simptome slične koronavirusu jer tako će dete na vreme dobiti adekvatnu terapiju, lakše i brže će se izlečiti, neće doći do komplikacija a tako će se zaštititi i ukućani od prenosa virusa.\n← Previous Izraelske snage privele 18 Palestinaca na Zapadnoj obali\nNext → Turska: Manje od osam posto odrasle populacije nije vakcinisano protiv COVID-19\nStigla medicinska pomoć: “Primer kako svet postaje jedno u teškim vremenima”


Протести Срба у Митровици, Грачаници и Штрпцу - Нови Стандард\nProtesti Srba u Mitrovici, Gračanici i Štrpcu\n04.12.2018. 17:17 16.07.2020.\nRakić je rekao da je ovo poslednji trenutak da EU, koja je preuzela odgovornost na sebe da se poštuje zakon, pribegne diplomatskim instrumentima\nIspred Kancelarije EU i Euleksa u Kosovskoj Mitrovici okupili su se građani na protestu protiv uvedenih taksi Prištine, kakav će danas u podne biti održan i u Gračanici i Štrpcu, pod nazivom „Svesrpski sabor”.\nGrađani nose zastave Srbije, kao i transparente „Deca su nam gladna”, „Stop nasilju Prištine”, „EU otvori oči”, „Nemamo lekove”, „Pomozite našim bebama”, „Unicef help”, „Ne gurajte nas u geta”, kao i zastave sindikata „Trepče”.\nPredsednik Kriznog štaba Goran Rakić pozvao je EU i međunarodnu zajednicu da iskoriste sve instrumente i mehanizme koje imaju na raspolaganju da primoraju Prištinu da ukine anticivilizacijske mere.\nRakić je, na protestu rekao da su se Srbi okupili da pošalju poruku EU i međunarodnoj zajednici, kao i svima koji odlučuju o našim životima, o tome da li će naša deca sutra imati hranu, lekove, budućnost.\n„Evropo otvori oči. Danas možda sa ove govornice obratiće se pojedinci, ali imajte u vidu da ovo nisu naše lične poruke, već je proglas srpskog naroda”, naglasio je on, prenosi Tanjug.\nRakić je rekao da je ovo poslednji trenutak da EU, koja je preuzela odgovornost na sebe da se poštuje zakon, pribegne diplomatskim instrumentima.\nPriština je, kako je naglasio, odabrala put destabilizacije, i poigravanja sa stabilnošću i mirom.\nProtestu u Kosovskoj Mitrovici trebalo je da se pridruže i košarkaši „Partizana”, ali su rukovodstvo i igrači kluba zaustavljeni pre podne na administrativnom prelazu Jarinje, gde im nije dozvoljeno da uđu na teritoriju Kosova i Metohije.\nOni su se uputili na KiM kako bi podržali Srbe u protestu, ali i da u Leposaviću odigraju prijateljski meč sa košarkašima „Trepče”, bratskim klubom „Partizana” od 2014. godine.\nDnevne vestikosovoGoran RakićdemonstracijeprotestiSrbi na Kosovutaksetarifecarine


Zgrada u Gazi srušena u vazdušnom udaru izraelskih snaga\nIzraelske snage bezbednosti su saopštile da su u sredu ubile 16 pripadnika Hamasovog oružanog krila u Gazi, među njima i nekoliko njihovih komandanata, dok su palestinski militanti ispalili 130 raketa na Izrael.\nAmerički predsednik Džo Bajden (Joe Biden) je izjavio da je razgovarao sa izraelskim premijerom Benjaminom Netanhauhom, dodajući da "Izrael ima prava da se brani kada hiljade raketa padaju na njegovu teritoriju",\nU međuvremenu, zvanični Vašington je objavio da će poslati izaslanika u region, a Rusija je zakazala sastanak međunarodnih posrednika za rešavanje višegodšnjeg sukoba dve strane, prenosi redakcija Radija Slobodna Evropa na engleskom.\nHamas je ispalio od ponedeljka više 1.050 raketa iz Gaze, prema izraelskoj vojsci, a Izrael je izveo stotine udara na Gazi u kojoj živi 2 miliona Palestinaca koja je pod izraelsko-egipatskom blokadom od kada je Hamas preuzeo vlast 2007.\nDesetine projektila presreo je izraelski sistem za protivraketnu odbranu "Gvozdena kupola".\nSkoro pet miliona Palestinaca živi na Zapadnoj obali, Gazi i istočnom Jerusalimu u veoma teškoj situaciji, podseća AP.\nIzrael je od ponedeljka uveče pogodio 350 ciljeva i ubio najmanje 30 militanata, od kojih 14 u sredu, rekao je portparol izraelske vojske potpukovnik Džonatan Konrikus (Jonathan Conricus).\nNajmanje 56 ljudi ubijeno je u Gazi od eskalacije nasilja 10. maja, saopštilo je Ministarstvo zdravlja ove enklave. Među njima i 14 palestinske dece. U Izraelu je ubijeno šest osoba, rekli su zdravstveni zvaničnici.\nUticaj sukoba na Netanjahuovu političku budućnost\nNetanjahu je rekao da je komandant brigade za grad Gazu bio među ubijenim visokim članovima islamističke militantne grupe. "Ovo je samo početak. Udarićemo ih tako kao da nikada nisu ni sanjali da je moguće", dodao je.\nKanal 12 je objavio da Netanjahu želi da pošalje vojsku u te gradove, ali se ministar odbrane Beni Ganc protivi.\nNasilje je izbilo u vreme kada se činilo da arapska manjima ima sve više uticaja i pošto se pregovaralo o mogućnosti da jedan arapski poslanik, vođa islamske partije Mansur Abas, odigra ključnu ulogu u formiranju vladajuće kolacije koja će dovesti do smenjivanja Netanjahua.\nTaj poslanik je međutim rekao Asošiejted presu da se takvi pregovori odlažu zbog eskalacije nasilja.\nJoš uvek je nejasno kako će se ovi sukobi odraziti na Netanjahuovu političku budućnost. Nije uspeo da formira vladinu koaliciju nakon neuspešnih parlamentarnih izbora u martu, a sada njegovi politički rivali imaju tri nedelje da pokušaju da to učine.\nUkoliko sukobi potraju, to će otežati njihov posao, što bi moglo pomoći Netanjahuu u slučaju novih izbora, jer je pitanje bezbednosti jedan od njegovih aduta.\nUbrzo nakon njegove izjave, Hamas je ispalio salvu raketa na grad Ašdod, a izraelski mediji su objavili da se vojska priprema za nove napade na području Tel Aviva.\nHamas je potvrdio smrt zapovednika i "drugih vođa i svetih ratnika". Njen lider Ismail Hanijah je dodao: „Sučeljavanje sa neprijateljem je otvoreno“.\nIstovremeno, izraelski borbeni avioni su u sredu bacili dve bombe na zgradu od 14 spratova u gradu Gazi i uništili je. U njoj su se nalazile firme, kao i prostorije Hamasovog satelitskog TV kanala Al-Aksa. Pomenuta zgrada se nalazi u staroj rimskoj četvrti, u najprometnijoj trgovačkoj ulici u Gazi.\nHamas je saopštio da je uzvratio na napad ispaljivanjem 130 raketa prema Izraelu.\nVojno krilo Hamsa je ispalilo rakete na tri grada u Izraelu "u odgovoru na napad na kulu Al Šuruk i smrt grupe lidera", navedeno je u saopštenju.\nSirene za raketnu uzbunu ponovo su se oglasile u području Tel Aviva, javio je novinar Frans presa.\nIzraelski mediji javljaju da je jedno dete poginulo, a petoro ljudi je ranjeno raketom koja je pogodila kuću u Sderotu, na jugu Izraela.\nKao odgovor, Izrael je rasporedio graničare u dva mešovita arapsko-jevrejska grada u kojima je prethodnih dana bilo nemira, uključujući paljenje jevrejskog restorana i sinagoge, pucanje na Arapina sa fatalnim ishodom i napadi na automobile i radnje u vlasništvu Arapa.\nTo je bila retka upotreba paravojnih snaga, koji se obično angažuju u suzbijanju protesta Palestinaca na Zapadnoj obali i u istočnom Jerusalimu.\nIzrael je poslao pešadiju i dodatne oklopne snage kao pojačanje tenkovima koji su se već okupili na granici sa Gazom, što podseća na njegov poslednji upad na ovu teritoriju u cilju zaustavljanja raketnih napada 2014. godine.\nSAD šalju izaslanika na Bliski istok\nPalestinski izvor je naveo da nisu urodili plodom napori Egipta, Katara i Ujedinjenih nacija u cilju zaustavljanja nasilja koje se rasplamsalo ove sedmice nakon napetosti tokom muslimanskog posta Ramazana i sukoba u istočnom Jerusalimu.\nOpisujući scene razaranja kao "mučne", američki državni sekretar Entoni (Antony) Blinken rekao je da će u regiju biti poslan visoki zvaničnik Hejdi (Hady) Amr, koji će pozvati Izraelce i Palestince da uspostave primirje.\nBlinken je istakao da Izrael ima "apsolutno" pravo da brani sebe i svoje građane od militantnih napada, ali da mora preduzeti sve moguće korake da zaštiti nevine Palestince.\nOn je kazao da Izrael treba da "učini sve što je u njegovoj moći da izbegne civilne žrtve, čak iako s pravom odgovara u odbranu svog naroda".\nŠef Pentagona Lojd Ostin (Lloyd Austin) potvrdio je „snažnu podršku legitimnom pravu Izraela da se brani“. Izraelski ministar odbrane Beni Ganc rekao je da će Izrael nastaviti napade na Hamas kako bi uspostavio dugoročni mir, navodi su se u saopštenju nakon njihovog telefonskog razgovora.\nOvo su najteži sukobi između Izraela i Hamasa od rata 2014. godine u enklavi kojom vlada ova militantna palestinska organizacija, a sve je veća zabrinutost da bi situacija mogla izmaći kontroli.\nSAD blokirale saopštenje Saveta bezbednosti\nSavet bezbednosti UN održao je u sredu drugi hitan sastaank o neprijateljstvima između Izraela i Palestinaca i ponovo nije postignut dogovor o zajedničkom saopštenju zbog protivljenja SAD, ključnog saveznika Izraela, rekle su diplomate.\nSAD smatraju da je samo održavanje sastanka dovoljan izraz zabrinutosti, izjavio je jedan diplomata za Frans pres, a drugi dodao da "SAD ne smatraju da će saopštenje doprineti smirivanju".\nNekoliko izvora je navelo daje 14 od 15 članova Saveta bezbednosti bilo za objavljivanje zajedničkog saopštenja radi smanjenja napetosti.\nIzaslanik UN za Bliski istok Tor Venesland (Wennesland) je upozorio da se "situacija pogoršala od ponedeljka i postoji rizik od spirale nasilja", rekli su diplomatski izvori.\nNa prvom hitnom sastanku u ponedeljak, SAD su odbile da podrže predlog saopštenja Tunisa, Norveške i Kine u kome se pozivaju sve strane na uzdržanost od provokacija.\nRuski ministar spoljnih poslova Sergej Lavrov rekao je da je potrebno hitno sazvati sastanak četiri međunarodna posrednika za rešavanje sve izraženijeg izraelsko-palestinskog sukoba.\n„Mislim da smo došli do zajedničkog zaključka da je najhitniji zadatak sazivanje sastanka kvarteta međunarodnih posrednika: Rusije, Sjedinjenih Država, UN-a i Evropske unije“, rekao je Lavrov na zajedničkom brifingu sa sekretarom Ujedinjenih nacija Antonijom Guterešom.\n„I mi verujemo generalnom sekretaru kao koordinatoru kvarteta“, rekao je Lavrov.\nGrupa je osnovana u Madridu 2002. Gutereš je rekao da su UN potpuno posvećene oživljavanju rada kvarteta i ponovio da će se maksimalno angažovati u cilju zaustalvjanja nasilja.\nIzrael i Hamas vodili su tri rata otkako je islamska militantna grupa preuzela vlast u Gazi od suparničkih palestinskih snaga. Sukobi su završeni nakon što su regionalne i međunarodne sile ubedile obe strane da prihvate neformalno primirje.


Dinamo Zagreb - Ferencvaroš\nUtorak, 06/08 - Fudbal, Međunarodni, Liga šampiona\n06/08Dinamo Zagreb vs FerencvárosPoluvreme/Krajtip: 1/1\nDok se za domaće očekivalo da budu u ovoj fazi kvalifikacija, gosti su jedno od prijatnijih iznenađenja ovogodišnjeg ciklusa.\n"Modri" imaju samo jedan cilj, a to je plasman u grupnu fazu Lige šampiona. Prošle sezone im je oa izmakla u poslednjoj rundi, ali su zato prezimili u Ligi Evrope i to posle ravno 40 godina. Dominaciju u hrvatskom fudbalu nastavili su osvajanjem nove titule, doduše Kup nisu osvojili, a sezonu su počeli trijumfom u Superkupu. U dosadašnjem delu prvenstva su stoprocentni, imaju tri pobede i gol razliku 9:1, a na svakoj utakmici postizali su po tri gola. U prethodnom kolu kvalifikacija igrali su protiv gruzijskog Saburtala i pobedili u obe utakmice, pogađate, sa po 3:0. Osim utakmice Superkupa, kada su Rijeku pobedili samo 1:0, na ostalih pet mečeva Dinamo je uvek dao po tri gola.\nProšle godine je malo falilio MIL Vidiju da ode u rupnu fazu Lige šampiona, poklekli su na poslednjoj prepreci, izgubivši od AEK-a, alu su nastupali u Ligi Evrope i ostavili solidan utisak. To je tim iz Sekešfehervara košatalo šampionske titule, koja je otišla u prestonicu, ekipi Ferencvaroša. Prvak Mađarske je bio nepovlašćen u žrebu od prvog kola, ali je na startu napravio iznenađenje i izbacio bugarski Ludogorec, i to sa dve pobede. U drugom kolu su imali lakši zadatak, rival im je bio malteška Valeta koju su u prvom meču pobedili sa 3:1, dok je u revanšu bilo 1:1. Savez je izašao u susret šampionu zemlje i odložio njihov meč prvog kola.\nNe postavlja se pitanje ko je favorit u ovom dvomeču, to je, ubeđeni smo, prvak Hrvatske. Međutim, Ferencvaroš je već pokazao da ne "brenuje" favorite, a to je najbolje osetila "luda šuma", koja je u svom Razgradu poražena sa 3:2. Ipak, Dinamo je željan igre sa evropskim velikanima, pa će od samog starta napasti Mađare, želeći da sve reši još u prvom meču. Naš predlog je prelaz 1/1 za koji je koeficijent u kladionici Bet365 2.30.


Tabaković: Udeo problematičnih kredita 5,5 odsto – Radio Televizija 022 – Stara Pazova\nTabaković: Udeo problematičnih kredita 5,5 odsto\n15/05/2019\t0\tAutor: V.D.\nUčešće problematičnih kredita (NPL) u ukupnim kreditima smanjeno je krajem marta 2019. godine na 5,5 odsto, što je njihov najniži nivo, saopštila je danas Jorgovanka Tabaković, guverner Narodne banke Srbije.\nTabaković je, na konferenciji za medije u NBS, konstatovala da su uslovi na domaćem finansijskom tržištu povoljni, čemu u prilog govori i kretanje kamatnih stopa, koje u 2019. godini, kada je reč o dinarskim kreditima, beleže najniže nivoe.\nBeograd, 22. oktobra 2018 – Sistem instant placanja, ciji je operator NBS poceo je danas sa radom, a guverner NBS Jorgovanka Tabakovic kaze da je rec o najsavremenijem platnom sistemu, koji ce raditi neprekidno – 24 sata dnevno, sedam dana u nedelji, 365 dana godisnje i omogucavace prenos novcanih sredstava u roku od samo nekoliko sekundi. FOTO TANJUG / DRAGAN KUJUNDZIC / bb *** Local Caption ***\n“Pad kamatnih stopa, uz rast ekonomske aktivnosti i uz pozitivne trendove na tržištu rada, doprinosi povećanju kreditne aktivnosti. Iako je međugodišnji rast kreditne aktivnosti dvocifren, učešće kredita u bruto domaćem proizvodu je stabilno i ne predstavlja rizik ni po cenovnu ni po finansijsku stabilnost”, poručila je guverner.\nGovoreći o inflaciji, navela je da se ona kreće u granicama cilja od 3,0 odsto plus/minus 1,5 posto u dosadašnjem toku godine, precizirajući da je u aprilu rast potrošačkih cena iznosio 3,1 procenat međugodišnje, što je pre svega posledica rasta cena povrća usled niske baze i slabijeg prošlogodišnjeg roda i u drugim delovima Evrope.\n“Izuzev toga, inflatorni pritisci, i na strani troškova i na strani tražnje, ostali su niski, o čemu svedoči bazna inflacija na nivou od 1,4 odsto u aprilu”, rekla je Tabaković.\nOčekuje da će u nastavku godine inflacija usporiti usled pada cena povrća.\n“NJeno približavanje centralnoj vrednosti cilja očekujemo u srednjem roku, čemu će doprineti rast agregatne tražnje. Ukratko, inflacija će ostati niska i stabilna u granicama cilja do kraja perioda projekcije, tj. u naredne dve godine. To su ujedno očekivanja i finansijskog sektora i privrede. Usidrenost inflacionih očekivanja ukazuje na kredibilitet monetarne politike, što doprinosi i većoj otpornosti na potencijalne negativne efekte dešavanja u međunarodnom okruženju”, zaključila je Tabaković.\nNaknade koje banke naplaćuju od danas transparentne\nTagdinarski kredit ekonomija finansije inflacije jorgovanka tabakovic kamatna stopa narodna banka srbije\nKiša odlaže meč Đokovića i Šapovalova za sutra?\nTači iznanađen što su SAD zaobiđene oko berlinskog samita


Kako da AI postane stvarnost za svakog developera i svaku organizaciju - Internet ogledalo\nYou are at:Home»Magazin»Arhiva»195 Specijal DT 2.0»Kako da AI postane stvarnost za svakog developera i svaku organizaciju\nKako da AI postane stvarnost za svakog developera i svaku organizaciju\nAI (artificial intelligence, veštačka inteligencija) pokreće novi talas transformativnih inovacija koje će promeniti svet. Microsoft nastoji da, uz pomoć Azure AI, omogući organizacijama široku primenu veštačke inteligencije u njihovom poslovanju, kako bi podstakle saradnju i komunikaciju sa klijentima, osnažile zaposlene, optimizovale operacije i transformisale svoje proizvode i usluge. Da bi ova namera postala i realnost, Microsoft radi na jačanju produktivnosti developera i data naučnika da efikasnije kreiraju AI rešenja. Pored toga, kompanija stvara okruženje u kojem su organizacije sigurne da mogu da kreiraju AI rešenja sa punim poverenjem da upravo one poseduju i kontrolišu svoje podatke, na platformi koja se pridržava najstrožih standarda privatnosti u industriji i ima najsveobuhvatniji portfolio usklađenosti u odnosu na bilo kog drugog cloud provajdera.\nSa istraživačkim centrima širom sveta, od Redmonda do Šangaja, Microsoft nastavlja da niže proboje u industriji, u oblastima kao što su vid, govor, jezik i druge napredne tehnike mašinskog učenja i specijalizovani AI hardver. Ove inovacije su ključne komponente nekoliko vodećih Microsoft proizvoda, kao što su Office 365, Xbox, Bing i Dynamics 365. One su značajne i zato što sa Azure AI korisnici mogu da koriste prednosti najsvežijih inovacija koje su temeljno testirane u praksi.


Preminula novinarka Olivija Rusovac | Novosadski informativni portal 021\nPreminula novinarka Olivija Rusovac\nDugogodišnja novinarka Radio Beograda i glasila Republika i antiratna aktivistkinja Olivija Rusovac preminula je u četvratak, u 79. godini, saopštilo je danas Nezavisno udruženje novinara Srbije (NUNS).\nDiplomirala je na Filološkom fakultetu u Beogradu, a novinarsko ime stekla je u Radio Beogradu.\n"Zbog svoje odanosti profesiji i antinacionalističkih i antiratnih ubeđenja, našla se 1992. na spisku prognanih sa Radio-televizije Srbije (RTS), ali joj je to dalo novu snagu u borbi za slobodu izražavanja i građansko društvo", naveo je NUNS.\nBila je među osnivačima Nezavisnog udruženja novinara Srbije i jedna od najaktivnijih članica, naročito tokom devedesetih godina.\nOlivija Rusovac biće sahranjena sutra u rodnom Vršcu, a o mestu i vremenu komemoracije u Beogradu, NUNS će obavestiti javnost.\nPripadnici MUP-a proverili su Instagram profil sa kojeg su upućene pretnje novinaru portala Nova S Marku Vidojkoviću.\nMinistar za brigu o selu Milan Krkobabić izjavio je danas će 28. juna biti raspisan konkurs za dodelu seoskih kuća mladim bračnim parovima.\nPetnaestogodišnjak se utopio u reci u Arilju\nPetnaestogodišnji dečak iz Arilja utopio se juče oko 16:30 časova u reci Rzav koja protiče kroz ovaj grad.\nVIDEO: Uhapšen zbog ranjavanja mladića u Čačku u obe potkolenice\nĐ. Z. (37) iz Čačka uhapšen je zbog nanošenja teških telesnih povreda i oružja.\nAP: Sukob Srbije i Crne Gore zbog masakra u Srebrenici\nSrbija i Crna Gora "sukobile su se zbog negiranja Beograda da je genocid počinjen u Srebrenici tokom balkanskih ratova, što je dodatno zaoštrilo odnose ta dva bivša bliska saveznika".\nDa li će biti četrtog talasa i kada bi moglo doći do njega i dalje ne može da se utvrdi, ističe epidemiolog prof. dr Vladimir Petrović, direktor Instituta za javno zdravlje Vojvodine.\nDeca mlađa od šest godina ne bi smela ni sekund da budu u vodi bez nadzora odrasle osobe.\nU "Slobodi" na potezu demineri, šteta se procenjuje, ne zna se kada će fabrika biti bezbedna\nSinoćni požar u čačanskoj vojnoj fabrici "Sloboda" treći je akcident ovog meseca.\nMinistarstvo: U narednim danima prilagoditi rad visokim temperaturama\nMinistarstvo za rad upozorilo je danas poslodavce i zaposlene da obavljanje poslova na otvorenom, u narednim danima, treba prilagoditi uslovima visokih temperatura.\nOd početka godina ubijeno 11 žena, tokom pandemije više prijava porodičnog i partnerskog nasilja\nOd početka godine 11 žena ubijeno je u porodičnom i partnerskom nasilju u Srbiji.\nMilenijum tim tužio Dobricu Veselinovića, traži 100.000 evra\nKompanija Milenijum tim podnela je još jednu tužbu i to protiv aktiviste Inicijative Ne davimo Beograd Dobrice Veselinovića.\nDva muškarca upala u septičku jamu, jednog vatrogasci još uvek pokušavaju da izvuku\nDva muškarca upala su večeras oko 19 i 30 u septičku jamu u Surčinu.\nPucnjava u Čačku: Mladić ranjen u obe noge, napadač pobegao\nJedan mladić ranjen je danas oko 18 časova i 30 minuta kada je došlo do pucnjave u širem centru Čačka.\nUsvojen predlog Zakona o uređenju tržišta\nOdbor za poljoprivredu Skupštine Srbije usvojio je danas Predlog zakona o uređenju tržišta poljoprivrednih proizvoda koji je predložila Vlada Srbije.\nZbog dehidracije prilikom gašenja požara u Beogradu dva vatrogasca u bolnici\nPožar u jednoj stambenoj zgradi u Beogradu danas ni posle više od sata nije ugašen.\nDivlja gradnja preti da ugrozi Nacionalni park Tara\nPlanina Tara je prošle godine zabeležila rekordnu posetu, ali i rekordno interesovanje investitora.\nSmenjen generalni direktor "Krušika"\nNadzorni odbor Holding korporacije "Krušik" na današnjem zasedanju smenio je generalnog direktora Vladana Lukića, nezvanično saznaje N1.\nArsić: Ejmi nije želela da bude na Kalemegdanu, a mi joj podižemo spomenik tamo\nBeograd treba da se oduži Ejmi Vajhaus, ali betonski spomenik na mestu njenog poslednjeg koncerta - nije rešenje, ocenio je reditelj Vojkan Arsić.\nMihajlović: Dečiji brakovi ozbiljno kršenje prava, potrebno izmeniti zakone\nPredsednica Koordinacionog tela za rodnu ravnopravnost Zorana Mihajlović izjavila je da je važno da se pokrene inicijativa za izmenu nekoliko važnih zakona koji se tiču dečjih prava.\nNa autoputu Miloš Veliki se zapalio kamion koji je prevozio stado ovaca\nNa autoputu Miloš Veliki zapalio se kamion koji je prevozio stado ovaca.\nOmbudsman kontroliše dva ministarstva zbog porodičnog nasilja u Čačku\nZaštitnik građana na sopstvenu inicijativu kontroliše dva ministarstva zbog porodičnog nasilja u Čačku.\nBeba povređena u udesu u Sremskim Karlovcima\nINTERVJU Zlatko Paković: Ljudi se opiru ovakvom društvu uvek kada progovore istinu\nVIDEO: Amazon nedeljno uništi 130.000 nekorišćenih dronova, televizora, laptopova...


Izetbegović - Kavalec: Što prije donijeti odluke kojim bi se CIK-u BiH doznačila neophodna sredstva - RTV SLON\nIzetbegović – Kavalec: Što prije donijeti odluke kojim bi se CIK-u BiH doznačila neophodna sredstva\nPredsjednik Stranke demokratske akcije (SDA) Bakir Izetbegović sastao se u petak sa šeficom Misije OSCE-a u Bosni i Hercegovini Kathleen Kavalec. Na sastanku je razgovarano o predstojećim Općim izborima, s posebnim fokusom na potrebu osiguravanja finansijskih sredstava za njihovu organizaciju i održavanje.\nZajednički je istaknuto da Vijeće ministara BiH treba što prije donijeti potrebne odluke kojim bi se Centralnoj izbornoj komisiji BiH doznačila neophodna sredstva, te da su bilo kakve opstrukcije pri donošenju tih odluka neprihvatljive.\nAmbasadorica Kavalec je pozdravila angažman SDA pri usaglašavanju paketa mjera za unapređenje integriteta i transparentnosti izbornog procesa u Bosni i Hercegovini, kao i podršku setu zakona koji se odnose na ispunjavanje 14 ključnih prioriteta iz Mišljenja Evropske komisije.\nTakođer je razgovarano o učešću i ulozi žena u politici, te o realizaciji projekata koji za cilj imaju veću zastupljenost žena i unapređenje njihovih kompetencija – saopćeno je iz SDA.\nPrethodni članakIzložbom fotografija počinje obilježavanje 30. godišnjice formiranja Prve tuzlanske brigade\nSljedeći ČlanakUsvojen Prilog institucija za redovni godišnji izvještaj o BiH


Lajčak: Navijat ću za BiH u Brazilu\nMinistar Vanjskih poslova Republike Slovačke Miroslav Lajčak bio je gost u emisiji Interview 20. Lajčak je govorio o aktuelnoj političkoj situaciji u BIH, komentirajući važnost rješavanja pitanja Sejdić-Finci.\nMiroslav Lajčak je odgovarajući na pitanje urednice Sanele Prašović Gadžo o tome da li bi zvaničnici BIH zbog ispunjavanja obaveza trebali prvo usvojiti odluku o Sejdić-Finci pitanju, pa potom rješavati „hrvatsko“ pitanje u BIH, odgovorio da bi bilo najbolje da se reforme i izmjene Ustava rade ne parcijalno nego cjelovito.\nMinistar vanjskih poslova Republike Slovačke Miroslav Lajčak govorio je i o početku pregovora Srbije sa Europskom unijom i posebice naglasio da Srbija do okončanja pregovora mora riješiti odnos sa Kosovom, jer kako je istaknuo Europska unija ne želi unositi probleme.\nMiroslav Lajčak u emisiji INTERVIEW 20 je indirektno potvrdio i da će prihvatiti ponudu za funkciju u institucijama EU ako takva ponuda stigne na njegovu adresu, te da će „preživjeti“ i ako ne bude tih ponuda.\nVice premijer Republike Slovačke pozitivno je komentirao ponašanje bh. navijača na utakmici za kvalifikacije na Svjetsko prvenstvo u Brazilu, te otkrio da je bio izuzetno sretan zbog pobjede BIH. Lajčak je u vedrom raspoloženju potvrdio da će navijati za BIH kada naša reprezentacija bude igrala utakmice u Brazilu.


LAJČAK: Kurti spreman da se sastane sa Vučićem u Briselu | Red Portal\nPrvi susret očekuje se do leta\nSpecijalni izaslanik EU za dijalog Beograda i Prištine Miroslav Lajčak izjavio je da i u Beogradu i Prištini postoji svest o tome da dijalog nema alternativu i dodao da pre leta očekuje da dođe do susreta predsednika Srbije Aleksandra Vučića i lidera Pokreta Samoopredeljenje Aljbina Kurtija, koji će prema svim očekivanjima postati novi premijer privremenih institucija u Prištini.\n- Glavni zaključak mojih razgovora u Prištini i Beogradu je da postoji volja za dijalogom, da postoji apsolutno razumevanje da dijalog nema alterantivu i da je dijalog apsolutno ključan za normalizaciju odnosa i evropski put, ali i za normalnu atmosferu između Kosova i Srbije - rekao je Miroslav Lajčak za N1.\nKako je naglasio, nijedan od aktera sa kojima se susreo na Kosovu i Metohiji i u ostatku Srbije nije postavio pitanje da li je dijalog potreban.\nPovodom neuspeha EU da se do sada ostvari napredak u dijalogu između Beograda i Prištine, on je podsetio da je 10 godina dijalog vodio visoki predstavnik EU za spoljnu politiku i bezbednost\n- Deset godina je dovoljno dugo za pregovarački proces. Sa dolaskom nove Evropske komisije doneta je odluka da moramo da se fokusiramo na taj proces i da imamo nekoga ko će u EU da prati i bavi se tim procesom 24 sata dnevno 7 dana u nedelji i da to što pregovaramo bude jedan sveobuhvatan sporazum o normalizacij odnosa između Kosova i Srbije - rekao je Lajčak.\nTaj sveobuhvatni sporazum trebalo bi da reši sva pitanja, ona o kojima se do sada pregovaralo, kao i ona o kojima nije bilo reči u dosadašnjem dijalogu.\n- On nije bio upućen u dijalog, pa je za mene bilo bitno da od mene dobije punu informaciju o dijalogu. Zaključak naših razgovora, a proveli smo više od 3 sata zajedno je da on razume da je dijalog potreban, on je spreman za nastavak i on je taj koji će da vodi delegaciju Kosova. Sperman je da dođe u Brisel i sastane sa Vučićem. To treba da se dogodi u razumno brzo vreme nakon formiranja institucija - naglasio je Lajčak i dodao:\n- Kurti je ubeđen da sva pitanja može da reši relativno brzo. Mi imamo sigurno do kraja godine dovoljno prostora da se usredsredimo na dijalog jer Srbija očekuje izbore za godinu dana, otprilike sledeće godine na proleće. Imamo dovoljno prostora i očekujem da će prvi sastanak u razumno vreme nakon formiranja svih potrebnih institucija sigurno biti pre leta - naveo je Lajčak.\nNemački poslanik: Srbija bi što pre trebalo da postane član EU\nEU uvodi obavezu izveštavanja o platama žena i muškaraca? 👩🏻💰👨🏻


Radnici Prosvete traže da im se garantuju redovne zarade – Nadlanu.com\nRadnici Prosvete traže da im se garantuju redovne zarade\nBEOGRAD, 17. avgusta 2010. (Beta) – Zaposleni u Izdavačkom preduzeću “Prosveta”, koji su od januara u štrajku, počeće da rade kada im direktor tog preduzeća Dejan Pantović bude garantovao radna mesta i redovne isplate zarada, rekla je Beti predsednica sindikata “Nezavisnost” Mirjana Nardin.\nPrema njenim rečima, predstavnici štrajkača trenutno proveravaju dokaze o uplati svih zaostalih zarada i doprinosa, a takođe su spremni da sa Pantovićem započnu pregovore o prekidu štrajka.\nU saopštenju IP “Prosveta” koje je u utorak dostavljeno medijima se navodi da radnici u “Prosveti” štrajkuju iako su sve plate isplaćene i ima puno posla. “Svim zaposlenima u Prosveti u poslednjih nekoliko meseci, od momenta privatizacije, isplaćeno je više od 20 zaostalih plata i povezan im je staž iz perioda pre privatizacije”, piše u saopštenju.\nU saopštenju se dodaje da je direktor IP “Prosveta” Dejan Pantović u petak posetio štrajkace u knjižari “Geca Kon” i zatražio da se knjižare otvore, a štrajk prekine, ali da knjižare nisu otvorene, dok su vođe štrajka odložile sledeći sastanak.


Pet miliona evra vredna investicija: Zelena energija u Novom Miloševu, u rad puštena biogasna elektrana PEPO Energy · gradski.online\nPet miliona evra vredna investicija: Zelena energija u Novom Miloševu, u rad puštena biogasna elektrana PEPO Energy\nNOVO MILOŠEVO- Potpredsednica Vlade Srbije i ministarka rudarstva i energetike, Zorana Mihajlović, danas je svečano pustila u rad PEPO Energy, biogasno postrojenje za proizvodnju zelene energije. Pet miliona evra vredna investcija, zajednički je poduhvat internacionalne MET grupe i lokalne kompanije Arhar Teh.\nU potpunosti ekološko postrojenje kapaciteta 1.2 MW, koje žitne ostatke i bundevino meso pretvara u toplotnu i električnu energiju, sagrađeno je za osam meseci usprkos pandemiji Covid-19, a u izgradnji je učestvovalo više od 150 radnika različitih profila. Postrojenje je iz kontrolne sobe u rad pustila ministarka Zorana Mihajlović i istakla važnost izgradnje nove biogasne elektrane u Srbiji, pored 28 postojećih:\n– Trenutno u Srbiji gradimo još 73 biogasne elektrane i sa oko 100 MW kapaciteta koji će biti instalisani za godinu, dve, Srbija će biti zemlja koja proizvodi više električne energije pomoću biogasa od Hrvatske, Slovenije i Crne Gore zajedno. Ovaj projekat pokazuje usmerenost Vlade Srbije ka zelenoj energiji.\nSvaki investitor koji ulaže u obnovljive izvore energije pokazuje da veruje u našu zemlju i našu energetsku politiku- navela je Mihajlović. Izgradnjom biogasne elektrane u Novom Miloševu, u kojoj će radiri oko 30 ljudi, internacionalna MET grupa je nastavila svoje investicije u Srbiju, a predsednik izvršnog odbora MET Grupe Bendžamin Lakatoš naveo je da je PEPO projekat započet u maju 2020. godine:\n– PEPO biogasna elektrana je još jedan veliki uspeh naše strategije okrenute ka obnovljivim izvorima energije koji pokazuje našu snažnu posvećenost zelenoj i održivoj budućnosti. Ovaj projekat takođe još jednom potvrđuje posvećenost kompanije Srbiji, zemlji u kojoj MET posluje od 2009. godine. Želeli bismo da nastavimo da investiramo u srpsku ekonomiju kroz širenje kako standardnih akivnosti, tako i aktivnosti u sferi obnovljivih izvora energije- rekao je Lakatoš.\nPrethodnoKompanija JTI učvrstila poziciju najboljeg poslodavca: Priznanje “Top Employer”, šesti put zaredom\nSledećeU susret Savindanu: Uskliknuće s ljubavlju, plakete “Sveti Sava” najboljim đacima te kikindske škole


LoL: Timovi moraju da uklone G2A obeležja - IT magazin\nLoL: Timovi moraju da uklone G2A obeležja\nG2A, jedan od vodećih prodavaca igara i dodatnog softvera na planeti, često je na meti medija, drugih firmi i organizacija zbog “sumnjivog” poslovanja.\nNekima smeta način na koji G2A dolazi do ključeva koje prodaje, nekima je “krivo” što neko drugi prodaje igre po znatno nižim cenama ali igračima za sada to ne smeta – na kraju krajeva, ako neko može da kupi igru za 15 evra umesto 50, što bi se bunio?\nG2A pored toga u ponudi ima i već “iznapredovane” odnosno levelovane naloge za League of Legends kao i Elo boosting ponudu, što je po pravilima Riota nedozvoljno (igrači ne smeju prodavati svoje naloge). Upravo iz tog razloga Riot je zahtevao da se G2A brending ukloni sa svih timova koje ova kompanija sponzoriše. Cloud9, Counter Logic Gaming, H2K i paIN gaming su samo neki od onih koje G2A podržava a koji su pristali na ovakav korak.\nG2A sa druge strane kaže da ukoliko ne može da razreši situaciju sa Riot, jednostavno će povući svoja sponzorstva timova. Ovo je ujedno drugi slučaj da se neki prodavac igara na ovaj način povukao iz eSporta, prethodno je to uradio Kinguin sredinom godine. Bilo kako bilo, potez neće u mnogome uticati na krajnje korisnike, već više na sponzorisane timove, ali će njima svakako ostati druge kompanije a na kraju i novčani iznosi na turniru koje “jure”.


18.01.2016 u 16:37\nEU: sedam država blokiralo „Šengen”\nBrisel – Evropska komisija (EK) saopštila je da je Austrija odlučila da „zbog situacije s imigrantima koja je izmakla kontroli” do februara produži uvedeni nadzor unutrašnjih šengenskih granica, koji je na snazi od septembra prošle godine. Time je ukupno sedam država Evropske unije zavelo takav privremeni granični nadzor unutar šengenskog prostora, izjavila je predstavnica za štampu u Evropskoj komisiji Nataša Berto. Mediji u EU prenose i najavu vlade u Ljubljani da će uvesti proveru pasoša i identiteta putnika na slovenačkim granicama. Nataša Berto je navela da su, na temelju šengenskih odredaba za „iznimne prilike”, Švedska, Danska i Norveška zavele nadzor na svojim međama. Ona je dodala da su zbog procene da se radi o vanrednoj situaciji, što je saglasno šengenskim\n16.01.2016 u 19:11\nFajman najavljuje privremenu suspenziju Šengena\nBEČ – Austrijski kancelar Verner Fajman menja kurs prema izbeglicama i najavljuje da Austrija stavlja privremeno van snage Šengenska pravila i sprovodi pojačane granične kontrole. Fajman je istakao da će Austrija privremeno staviti van snage Šengenska pravila i da odmah važi obaveza posedovanje dokumenata na granici. „Ako EU ne uspe da obezbedi spoljne granice dovodi se ceo Šengen u pitanje. Tada mora svaka zemlja da kontroliše svoje nacionalne međe”, poručio je kancelar. On je, u intervjuu bečkom dnevniku „Esterajh”, rekao da je svesno, usled rekonstrukcije vlade, izabrao dosadašnjeg šefa policije u pokrajini Burgenland Hans Petera Doskocila za budućeg ministra odbrane, ističući da novine u vladi znače i kontrolu azilanata na granicama. „Doskocil će kao praktičar veoma brzo\n15.01.2016 u 11:22\nBRISEL – U Evropskoj uniji porašće nezaposlenost ukoliko se Šengen zona raspadne, upozorio je danas predsednik Evropske komisije Žan-Klod Junker, uz ocenu da bi u tom slučaju bilo besmisleno zadržavanje evra kao jedinstvene valute. „Šengen zona je jedno od najvećih dostignuća procesa evropskih integracija. Bez Šengena, bez slobodnog kretanja radnika, bez slobode evropskih građana da putuju, evro nema smisla”, rekao je Junker na konferenciji za novinare, a prenosi Rojters. On je ukazao i na povezanost Šengena, slobode kretanja i unutrašnjeg tržišta. „Ako neko želi da ubije Šengen, na kraju će ubiti i jedinstveno tržište. A to će dovesti do problema nezaposlenosti u Evropi. Manje Šengena znači manju zaposlenost i manji ekonomski rast”, zaključo je Junker. (Tanjug)\n28.12.2015 u 12:04\nPotpredsednik EK: Zona evra neće uskoro primati nove članice\nBERLIN – Zona evra se u narednih nekoliko godina neće širiti, odnosno primati nove članice, rekao je danas potpredsednik Evropske komisije Valdis Dombrovskis. „U narednim godinama ne treba očekivati proširenje zone evra”, rekao je za nemački list Velt Dombrovskis, koji je i evropski komesar zadužen za evro. Od 28 članica EU, 19 su članice zone evra. Dombrovskis je podsetio da se, pre nego što neka zemlja usvoji evro, fiksira kurs po kome će se domaća valuta menjati za evro. Kurs se fiksira u okviru Mehanizma deviznog kursa (ERM) EU, takozvane čekaonice u kojoj zemlje provedu dve godine pre prelaska na evro sa ciljem da se potvrdi stabilnost deviznog kursa. „Taj mehanizam je čekaonica zone evra. U ovom trenutku nijedna članica se ne nalazi u njoj izuzev Danske koja je\n20.11.2015 u 17:27\nNema više Evrope bez granica\nKojim god da prevoznim sredstvom ovih dana idete do Evrope ili kroz nju – automobilom, vozom, avionom ili peške – bez obzira na to da li ste državljanin jedne od zemalja EU, zaboravite na slobodan prolaz i šengenska načela. Pripremite pasoš i sva ostala dokumenta i spremite se na čekanje. „Šengen” je zaljuljala izbeglička kriza, a posle terorističkog napada u Parizu svaka zemlja uvodi svoje mere koje se moraju poštovati. Mnoge države članice EU pooštravaju propise o graničnim prelazima, a u Francuskoj je na snazi vanredno stanje koje će trajati bar do 26. februara sledeće godine, pa se savetuje svim turistima koji tamo putuju da budu pripremljeni na kontrolu na svakom koraku i da sa sobom nose putne isprave i lične karte. Očekuje se da na svim aerodromima uskoro budu ukinuti posebni


- Ja ne volim da govorim o ciframa, ljudi nekako uvek samoinicijativno vezuju za mene to da se tu ulaže mnogo novca, da se ja razbacujem. Naravno da je potrebno da uložite određeni novac, ali nije najbitnije koliko ste uložili, najvažnija je ideja - rekla je pevačica.\n- Ima i scena gde nisi imala trošak za garderobu - našalio se voditelj, nakon čega su svi počeli da se smeju.\n- Pa da, negde mi se vidi samo glava, negde samo noga - odgovorila je Marina, koja je sa osmehom prihvatila ovu šalu.\nTOGA VIŠE NEMA Evo šta Jovana i Srđan više nikako neće moći da rade tokom vođenja "Jutarnjeg"\nOna ide korak dalje: Jelena Karleuša gola u krevetu!\nPevačica Jelena Karleuša je između ostalog poznata i po objavljivanju provokativnih fotografija iz svog doma, te ni ovog puta nije razočarala.\nGOLI I BEZ STIDA Ovo su najprovokativnije naslovne strane\nAko se izuzmu muški časopisi, u kojima golotinja na naslovnoj strani predstavlja uređivački standard, prva naslovnica sa golom zvezdom koja je redefinisala uređivačku politiku mejnstrim medija bila je ona davne 1991. godine, koja je u centar zbivanja postavila jednu trudnu i obnaženu glumicu.


Ministarke i Lexington ove nedelje nastavljaju tradiciju dobrog noćnog provoda u Kasini - PRess Serbia | PR PRess team\nBeograd • Clubbing • Entertainment • News\nMinistarke i Lexington ove nedelje nastavljaju tradiciju dobrog noćnog provoda u Kasini\nKako se već 6.sezona zahuktava u epicentru najboljeg noćnog provoda, na bini popularne Kasine ove nedelje će se naći Lexington bend i Ministarke\nNakon četiri meseca, koliko je prošlo od koncerta na „Tašmajdanu“, momci iz Lexingtona ponovo će obradovati svoje fanove, spektakularnim nastupom. Publika u Kasini će ove srede, imati priliku da uživa u stasu i glasu, momaka koji su šarmirali čitav region. Kako to uvek biva na njihovim nastupima i ovog puta obećavju sjajan provod i noć za pamećenje i otkrivaju da li su im pripremaju još neka iznenađenja.\n„Jako se radujemo druženju sa beogradskom publikom. Nakon četiri meseca od spektakularnog koncerta koji smo imali na Tašmajdanu, možemo da kažemo da smo uzbuđeni i srećni„, kažu momci iz Lexingtona i dodaju: „Obećavamo sjajan provod, dobru atmosferu i puno dobre muzike. Uvek nam je veliko zadovoljstvo, kada nastupamo u Kasini„ rekao je Bojan\nNove muzičke zakone na sceni Kasine “otpevaće” popularne Ministarke i to već u četvrtak 26.oktobra.\nPevačica moćnog glasa Edita Aradinović u centru pažnje javnosti je zbog izuzetnog učestvovanja u emisiji “Tvoje lice zvuči poznato” njene imitacije nikog ne ostavljaju ravnodušnim, a tako je i sa pesmama koje na svojim nastupima izvode Edita i Ministarke, a zbog kojih se red ispred kasine formira već dva sata pre početka njihovog nastupa\nTagovikasina lexington ministarke nocni provod\nVremenska prognoza od 25. do 29. oktobra 2017.\nKako se pravilno jede badem?


Izvesna izgradnja VE „Hrgud“ u Republici Srpskoj\nVeće ministara Bosne i Hercegovine početkom marta 2016. godine prihvatilo je inicijativu Ministarstva finansija i Trezora Bosne i Hercegovine za vođenje pregovora za zaključivanje Sporazuma o zajmu i projektu za VE „Hrgud“ između Nemačke razvojne banke (KfW) i Bosne i Hercegovine. Kako su mediji preneli, vetroelektrana „Hrgud“ imaće 16 vetrogeneratora …\nU planu revizija koncesije za izgradnju HE na reci Bosni kod Doboja\nMinistar industrije, energetike i rudarstva Republike Srpske gospodin Petar Đokić izjavio je da Vlada Republike Srpske razmatra reviziju koncesionog ugovora za izgradnju hidroelektrane na reci Bosni kod Doboja. Gospodin Đokić je podsetio da je za izgradnju ove hidroelektrane izabrana kompanija „Tehnor energy“ koja je izvršila kvalitetne pripreme, ali da zbog …\nEkološka izložba „Neka plavo ostane plavo“ u Podgorici\nNevladina organizacija „Green Home“ iz Crne Gore saopštila je da je povodom obeležavanja Svetskog dana voda 22. marta 2016. godine otvorena izložba „Neka plavo ostane plavo“ u Podgorici. Izložba je organizovana u okviru projekta „4M: Mapiranje, monitoring i upravljanje prekograničnom Natura 2000 mrežom na moru“, a u cilju podizanja svesti …\nIzgradnja HE „Vranduk“ biće završena 2020. godine\nFederalni ministar energije, rudarstva i industrije Bosne i Hercegovine gospodin Nermin Džindić izjavio je da će 1. aprila 2016. godine početi izgradnja HE „Vranduk“. On je istakao da je ovo prva centrala u Bosni i Hercegovini nakon 40 godina koja će biti u vlasništvu „Elektroprivrede Bosne i Hercegovine“. Podsetio …\nObavezne uštede u potrošnji energije\nMinistar za prostorno uređenje, građevinarstvo i ekologiju Republike Srpske Srebrenka Golić rekla je da se BiH, ugovorom o uspostavlјanju energetske zajednice, obavezala da će do 2018. godine ostvariti uštede u finalnoj potrošnji energije od devet odsto. Ona kaže da su u Republici Srpskoj i BiH u celini mapirana područja sa …\n1 … 346 347 348 349 350 … 424


EXPRES VESTI - FAKTOR PLUS: SNS 51,5 odsto, SPS 8,8 odsto, DS sedam odsto\nFAKTOR PLUS: SNS 51,5 odsto, SPS 8,8 odsto, DS sedam odsto\nBEOGRAD - Premijer Srbije Aleksandar Vučić i Srpska napredna stranka i dalje imaju najveću podršku građana, pokazalo je ispitivanja javnog menjenja agencije Faktor plus za septembar.\nUkoliko bi parlamentarni izbori bili održani u nedelju, na njih bi izašlo 51 odsto ispitanika, podršku premijeru Vučiću bi dalo 58 odsto ispitanika, a SNS 51,5 odsto.\nKako je politički analitičar Dejan Vuk Stanković predstavio na konferenciji za novinare, SNS ima rejting od 51,5 odsto, SPS 8,8 odsto, DS sedam odsto, SRS šest odsto, manjine zbirno oko četiri odsto i to su jedine stranke koje bi ušle u parlament.\nSDS Borisa Tadića slabija je nego na prošlim izborima i ima rejting od tri odsto, a kako je rekao Vuk Stanković, samostalno ne bi mogli da pređu izborni prag.\nMeđutim, dodao je, verovatno će svoju političku relevantnost potražiti u koaliciji, što važi i za LDP koja ima 1,2 odsto podrške ispitanih, PUPS 3,2 odsto, DSS tri odsto, SNP 1,4 odsto.\nVučić uživa 58 odsto podrške građana i jači je od svoje partije, rekao je Stanković i dodao da to znači da rejting SNS zavisi od njegove umešnosti.\nŠto se izbora tiče, 51 odsto građana Srbije bi učestvovalo u izbornom procesu, a taj broj je, kaže Stanković, značajno manji u odnosu na to kakva je izlaznost u razvijenim državama, navodeći da u Velikoj Britaniji izlazi oko 70 odsto građana.\n"Prošli put kod nas izašlo je 55 odsto. Ukoliko ne bude dramatičnih događaja, već sada se može projektovati izlaznost, koja sigurno neće biti veća od 60 odsto", rekao je Stanković.\nPrema njegovim rečima, oko 70 odsto građana je politički opredeljeno a, kako je naveo, od 51 odsto koji izlaze, to je 35 odsto građana koji su opredeljeni.\n"Za uslove u Srbiji, taj procenat nije mali, razvija se visok stepen skepse prema politici i političarima, građani su sumnjičavi, mnogo im je toga obećano, malo učinjeno, živimo u vreme neizvesnosti", rekao je Stanković.\nNajznačajnijim problemima države i društva građani smatraju životni standard i nezaposlenost - 89 odsto ispitanih, pokretanje privrede i otvaranje novih radnih mesta - 86 odsto njih, a visok nivo korupcije kao veliki problem identifikovalo je 56 odsto ispitanika.\nNa pitanje da li Srbija treba da postane članica EU, potvrdno je odgovorilo 41 odsto ispitanika i taj broj nije bitnije promenjen u odnosu na prethodni mesec, dok je, kako kaže Stanković, stav o EU pre 10 godina bio je dosta optimističniji.\nDirektor agencije Faktor plus Vladimir Pejić rekao je da su rezultati proverljivi, da čvrsto stoji iza njih i da niko ne može njima da manipuliše.\n"U poslednje vreme sve manje imamo pritužbi, čak i od onih koji nisu pristalice rezultata, sve manje pokazuju sumnju u njihovu verodostojnost", rekao je Pejić.\nNa pitanje šta bi država Srbija trebalo da uradi, budući da se suočava sa velikim prilivom izbeglica i migranata, 11 odsto ispitanika smatra da im treba pomoći na sve moguće načine, od izgradnje prihvatnih centara do pune integracije u društvo, a 56 odsto njih da država treba da zaštiti svoje građane, toleriše izbeglice i prepusti im da se snađu u skladu sa svojim mogućnostima.\nDa Srbija, poput Mađraske, treba da podigne oigradu i da zaštiti stanovništvo, imovinu i način života od priliva stranaca iz drugih delova sveta, smatra 27 odsto ispitanika, dok šest odsto o tom pitanju nema stav.\nNačin prikupljanja podataka istraživanja je telefonska anketa, na uzorku od 1.150 ispitanika oba pola, a prikupljanje podataka trajalo je od 25. septembra do 30. septembra.\nK2_MORE_IN_THIS_CATEGORY « Ruski avioni uništili centre militanata u Siriji (VIDEO)\tPucnjava na koledžu u Oregonu: 13 mrtvih, smrtno stradao i napadač »


Konkurencija i blaga zima ugrozili izvoz - Ekonomija - Dnevni list Danas\nPočetna » Ekonomija » Konkurencija i blaga zima ugrozili izvoz\nPad izvoza "Gazproma" u Evropi\nKonkurencija i blaga zima ugrozili izvoz\nProšle godine „Gazprom“ je smanjio isporuke gasa u evropske zemlje za 0,7 odsto u poređenju sa rekordom u isporuci iz 2018. godine kada je isporučeno 175,8 milijardi kubnih metara gasa.\n0Piše: Dragan Bisenić 01. marta 2020. 09.06 Izmenjeno: 09.07\nFoto: EPA-EFE/ SERGEI ILNITSKY\nOpšte izvozne pokazatelje u izvozu gasa ugrozila je Turska, koja je smanjila kupovinu za 35 odsto i dovela ih na istorijski minimum iz 2004. godine.\nU ovoj godini očekuje se dalji pad izvoza gasa zbog rastuće konkurencije s drugim dostavljačima, iako Gazprom očekuje izvoz na nivou od 200 milijardi kubnih metara.\nBlaga zima negativno je uticala na izvoz „Gazproma“ u četvrtom kvartalu prošle godine.\nNajviše je smanjen izvoz u Litvaniju za 32 i Estoniju za 38 odsto, dok je u Bugarsku i Grčku smanjen za 25 odsto. U apsolutnom iznosu najviše je smanjena isporuka gasa na najveće „Gazpromovo“ tržište – u Nemačku, za 8,5 odsto, odnosno pet milijardi kubnih metara. Bez obzira na to, „Gazprom“ je održao izvoz gasa u EU na nivou rekordne 2018. godine.\nGlavni razlog smanjenja je pad isporuka gasa Turskoj za 35 odsto, na 15,5 milijardi kubnih metara gasa. Jevgenija Dišljuk iz „Gazprombanke“ navodi da su glavni razlozi ovakvog pada usporavanje ekonomskog rasta u zemlji i odsustvo subvencija u elektroprivredi.\nNajveći uvoznik ruskog gasa, državni monopol Botas, može sebi da dozvoli da na tržištu kupuje gas po višim, a na unutrašnjem tržištu da prodaje po nižim cenama, nezavisni uvoznici na koje odlazi 10 milijardi kubnih metara ruskog gasa, to ne mogu sebi da dozvole.\nOna navodi da je Turska povećala svoje nabavke prirodnog gasa i gasa iz Azerbejdžana za pet milijardi kubnih metara. I pored toga, Turska ostaje za „Gazprom“ strateški važno tržište s potencijalom rasta, ocenjuje ona.\nU „Gazpromu“ očekuju da će u prilog rastu izvoza ići pad cena tečnog gasa na 100 dolara za 1.000 kubnih metara, što bi prodavce gasa moglo da preorijentiše na profitabilnija tržišta, nego evropska i odvratiti investitore od izgradnje novih postrojenja za preradu tečnog gasa.\nEkatarina Kolbikova ocenjuje da nema osnova za očekivanje da će se u 2020. situacija značajno poboljšati. Ona ne podržava optimizam koji dolazi iz „Gazproma“ kada je reč o konkurenciji sa tečnim prirodnim gasom.\nOčekivana prosečna cena u Evropi biće 125 dolara za 1.000 kubnih metara, čime će tečni gas na tržištu biti privlačniji za evropske potrošače, od gasa iz gasovoda. Krajem 2020. očekuje se puštanje u rad transjadranskog gasovoda koji će obezbeđivati 10 milijardi kubnih metara gasa za Italiju, Grčku i Bugarsku, čime će stvoriti dodatnu konkurenciju „Gazpromu“ na tom tržištu.\nZamenica direktora „Gazproma“, Elena Burmistrova, najavila je talas zaključenja novih ugovora sa evropskim potrošačima koji ističu u periodu 2021 – 2023.\nU tom periodu završavaju se ugovori sa Holandijom, Bugarskom, Srbijom, Italijom, Turskom i Mađarskom za 30 milijardi kubnih metara gasa. Za Srbiju „Gazprom“ pregovara sa „Jugorosgazom“ o količini od 1,5 milijardi kubnih metara, što je najmanja količina u ovoj grupi uvoznika.\nGazprom planira ne samo da obnovi stare ugovore nego i obezbedi dodatne isporuke u Evropu. Kompanija očekuje rast izvoza do 2030. za 34 odsto, na 199,8 kubnih metara. Pri tome, Evropska komisija stalno zahteva ukidanje prakse dugoročnih ugovora za isporuke gasa iz gasovoda.\nAnalitičar Sergej Kapitonov primećuje da je poslednjih godina „Gazprom“ uspešno koristio evropske potrebe za dopunskim snabdevanjem gasa, koje su porasle na 50 milijardi kubnih metara za pet godina. Poslednjih godina cena gasa se ozbiljno smanjila, a Evropa je oštro povećala nabavku tečnog gasa, što će pregovore „Gazproma“ o uslovima i cenama novih ugovora da učini veoma teškim.\nBlaga zima, gazprom, Pad izvozaMoskva\nIzvoz robe iz Srbije u januaru i februaru porastao 11,5 odsto, a uvoz 10,3 odsto\nEU odbojna prema zahtevima Erdogana koji večeras stiže u Brisel\nPšenica lošeg kvaliteta, izvoz pao pet puta